cyanic-selkie/wikianc huggingface dataset:
ಬೋಯಿಂಗ್‌ 777
ಘಟನೆಗಳು ಮತ್ತು ಅಪಘಾತಗಳು
2008ರ ಜನವರಿ 17ರಂದು, ಈ ಬಗೆಯ ವಿಮಾನದ ಏಕೈಕವೆನ್ನಬಹುದಾದ ಒಡಲಿನ ನಷ್ಟವು ಸಂಭವಿಸಿತು; ಅಂದು ರೋಲ್ಸ್‌‌-ರಾಯ್ಸ್‌ ಟ್ರೆಂಟ್‌ 895 ಎಂಜಿನ್‌‌ನ್ನು ಒಳಗೊಂಡಿದ್ದ ಒಂದು 777-200ER ಮಾದರಿಯ ಬ್ರಿಟಿಷ್‌ ಏರ್‌ವೇಸ್‌‌ ವಿಮಾನ 38 (BA38) ಬೀಜಿಂಗ್‌‌‌‌ನಿಂದ ಲಂಡನ್‌ಗೆ ಹಾರುತ್ತಿದ್ದು, ಹೀಥ್ರೂ ವಿಮಾನ ನಿಲ್ದಾಣದ ಓಡುದಾರಿಯಾದ 27Lಗೆ ಸರಿಸುಮಾರಾಗಿ 1000 ftನಷ್ಟು ದೂರದಲ್ಲಿ ಅಪ್ಪಳಿಸಿ-ಇಳಿಯಿತು ಮತ್ತು ಓಡುದಾರಿಯ ಹೊಸ್ತಿಲಿನ ಮೇಲೆ ಜಾರಿಕೊಂಡುಹೋಯಿತು. ಈ ಘಟನೆಯಿಂದಾಗಿ 47 ಮಂದಿಗೆ ಗಾಯಗಳಾದವು ಮತ್ತು ಯಾವುದೇ ಅಪಮೃತ್ಯುಗಳು ಸಂಭವಿಸಲಿಲ್ಲ. ಅಪಘಾತದ ಪ್ರಭಾವದಿಂದಾಗಿ ಇಳಿಯುವಿಕೆಯ ಗೇರ್‌‌‌, ರೆಕ್ಕೆ ಮೂಲಗಳು, ಮತ್ತು ಎಂಜಿನ್‌ಗಳು ಹಾನಿಗೊಂಡವು, ಮತ್ತು ವಿಮಾನವನ್ನು ಸೇವೆಯಿಂದ ವಿಮುಕ್ತಗೊಳಿಸಲಾಯಿತು. ಇಂಧನ ವ್ಯವಸ್ಥೆಯಿಂದ ಬಂದ ಮಂಜುಗೆಡ್ಡೆಯ ಹರಳುಗಳು ಇಂಧನ-ತೈಲದ ಉಷ್ಣ ವಿನಿಮಯಕಕ್ಕೆ (ಫ್ಯೂಯೆಲ್‌-ಆಯಿಲ್‌ ಹೀಟ್‌ ಎಕ್ಸ್‌ಚೇಂಜರ್‌‌-FOHE) ಅಡಚಣೆ ಮಾಡಿದ್ದೇ ಅಪಘಾತಕ್ಕೆ ಕಾರಣ ಎಂದು ತನಿಖೆಯಿಂದ ತಿಳಿದುಬಂತು. ಈ ಕುರಿತಾದ ಅಭಿಪ್ರಾಯವನ್ನು ನೀಡಿದ ವಾಯು-ಅಪಘಾತ ತನಿಖೆಗಾರರು, ಟ್ರೆಂಟ್‌‌ 800 ಸರಣಿ ಎಂಜಿನ್‌ನಲ್ಲಿನ ಈ ಅಂಗಭಾಗವನ್ನು ಮರುವಿನ್ಯಾಸಮಾಡಬೇಕಿದೆ ಎಂದು ತಿಳಿಸಿದರು; ಮತ್ತು ಸದರಿ ಹೊಸಭಾಗವು ರೊಳಗಾಗಿ ಸಿದ್ಧವಿರಬೇಕೆಂದು ತಯಾರಕನಾದ ರೋಲ್ಸ್‌-ರಾಯ್ಸ್‌‌ 2009ರ ಮಾರ್ಚ್‌ನಲ್ಲಿ ತಿಳಿಸಿತು.
ಟ್ರೆಂಟ್‌‌ 895 ಎಂಜಿನ್‌ಗಳೊಂದಿಗಿನ ದೂಡಿಕೆಯ ಇತರ ಎರಡು ಕಿರು ಅಲ್ಪಕಾಲಿಕ ನಷ್ಟಗಳು 2008ರಲ್ಲಿ ಸಂಭವಿಸಿದವು. BA38 ವಿಮಾನದ ನಿದರ್ಶನದಲ್ಲಿ ಆದಂತೆ, ಇಂಧನದಲ್ಲಿದ್ದ ಮಂಜುಗೆಡ್ಡೆಯ ಹರಳುಗಳು ಇಂಧನ-ತೈಲದ ಉಷ್ಣ ವಿನಿಮಯಕ ವ್ಯವಸ್ಥೆಗೆ ಅಡಚಣೆಮಾಡಿದ್ದರಿಂದ ಶಕ್ತಿಯ ನಷ್ಟವಾಗಿದೆ ಎಂಬುದಾಗಿ ನ್ಯಾಷನಲ್‌ ಟ್ರಾನ್ಸ್‌‌ಪೋರ್ಟೇಷನ್‌ ಸೇಫ್ಟಿ ಬೋರ್ಡ್‌ (NTSB) ತನಿಖೆಗಾರರು ತೀರ್ಮಾನಿಸಿದರು. ವಿಮಾನ ಚಾಲಕರಿಗೆ ಸಂಬಂಧಿಸಿದಂತೆ ಈಗ ಒಂದು ಬದಲಿ ವ್ಯವಸ್ಥೆಯು ಅಸ್ತಿತ್ವದಲ್ಲಿದೆಯಾದರೂ, ಉಷ್ಣ ವಿನಿಮಯಕದ ಒಂದು ಮರುವಿನ್ಯಾಸಕ್ಕಾಗಿಯೂ NTSB ಮನವಿ ಸಲ್ಲಿಸಿತು.
ನಿರ್ದಿಷ್ಟ ವಿವರಣೆಗಳು
!777-200 !!777-200ER !!777-200LR !!777 ಸರಕು ವಿಮಾನ !!777-300 !!777-300ER !ಚಾಲಕನ ಕುಳಿಯಲ್ಲಿನ ಸಿಬ್ಬಂದಿ !ಆಸನ ಸಾಮರ್ಥ್ಯ, ವಿಶಿಷ್ಟ !ಉದ್ದ !ರೆಕ್ಕೆಯ ಅಡ್ಡಗಲ !ರೆಕ್ಕೆಯ ಹಿಂಕೋನ !ಬಾಲದ ಎತ್ತರ !ಕ್ಯಾಬಿನ್‌ ಅಗಲ !ವಿಮಾನದ ಚೌಕಟ್ಟಿನ ಅಗಲ !ಗರಿಷ್ಠ ಸರಕು ಸಾಮರ್ಥ್ಯ !ಖಾಲಿ ತೂಕ, ನಿರ್ವಹಣಾ ಸ್ಥಿತಿ !ಇಳಿಯುವಿಕೆಯ ಗರಿಷ್ಠ ತೂಕ !ಉಡ್ಡಯನದ ಗರಿಷ್ಠ ತೂಕ (MTOW) !ವಿಶಿಷ್ಟ ಅಲೆದಾಟದ ವೇಗ !ಅಲೆದಾಟದ ಗರಿಷ್ಠ ವೇಗ !ಗರಿಷ್ಠ ವ್ಯಾಪ್ತಿ !MTOWನಲ್ಲಿನ ಉಡ್ಡಯನ ಓಟ ISA+15 MSL !ಗರಿಷ್ಠ ಇಂಧನ ಸಾಮರ್ಥ್ಯ !ಸೇವೆಯ ಮಿತಿ !ಎಂಜಿನ್‌ (×2) !ದೂಡಿಕೆ (×2)
ಮೂಲಗಳು : ಬೋಯಿಂಗ್‌‌ 777 ನಿರ್ದಿಷ್ಟ ವಿವರಣೆಗಳು, ಬೋಯಿಂಗ್‌‌ 777 ವಿಮಾನ ನಿಲ್ದಾಣದ ಯೋಜನಾ ವರದಿ, ನಾಗರಿಕ ವಿಮಾನ, ರೋಲ್ಸ್‌‌-ರಾಯ್ಸ್‌ ಟ್ರೆಂಟ್‌ 800 ಸರಣಿ ದತ್ತಾಂಶ
ಬಾಹ್ಯ ಕೊಂಡಿಗಳು
ವರ್ಗ:ಬೋಯಿಂಗ್‌‌ ವಿಮಾನ ವರ್ಗ:ಅಮೆರಿಕಾ ಸಂಯುಕ್ತ ಸಂಸ್ಥಾನಗಳ 1990-1999ರ ಅವಧಿಯ ಪ್ರಯಾಣದ ವಿಮಾನಗಳು
ವಿಷುವದ್ರೇಖೆಯ ಗಿನಿ
ವಿಷುವದ್ರೇಖೆಯ ಗಿನಿ, ಅಧಿಕೃತವಾಗಿ ವಿಷುವದ್ರೇಖೆಯ ಗಿನಿ ಗಣರಾಜ್ಯ, ಮಧ್ಯ ಆಫ್ರಿಕಾದ ಒಂದು ದೇಶ. ಆಫ್ರಿಕಾ ಖಂಡದ ಅತಿ ಚಿಕ್ಕ ದೇಶಗಳಲ್ಲಿ ಒಂದಾದ ಇದರ ಉತ್ತರಕ್ಕೆ ಕ್ಯಾಮೆರೂನ್, ದಕ್ಷಿಣ ಮತ್ತು ಪೂರ್ವಕ್ಕೆ ಗ್ಯಾಬೊನ್, ಮತ್ತು ಪಶ್ಚಿಮಕ್ಕೆ ಗಿನಿ ಕೊಲ್ಲಿ ಇವೆ. ಮುಂಚೆ ಸ್ಪೇನ್ನ ವಸಾಹತು ಆಗಿದ್ದ ಈ ದೇಶ ವಿಷುವದ್ರೇಖೆಯ ಮತ್ತು ಗಿನಿ ಕೊಲ್ಲಿಯ ಸಾಮೀಪತೆಯಿಂದ ತನ್ನ ಹೆಸರನ್ನು ಪಡೆದಿದೆ. ಆಫ್ರಿಕಾದಲ್ಲಿ ಸ್ಪ್ಯಾನಿಷ್ ಭಾಷೆ ಅಧಿಕೃತವಾಗಿರುವ ಏಕೈಕ ದೇಶ ಇದು.
ಕಾಡಿನ ಬೆಂಕಿ
ವರ್ಗ:ವರ್ಷ-೧೯೮೮ ಕನ್ನಡಚಿತ್ರಗಳು
ಸಿರಿಭೂವಲಯ
ಸಿರಿಭೂವಲಯ  ವು ಕುಮುದೇಂದು ಮುನಿ ಎಂಬ ಜೈನ ಮುನಿಯು ರಚಿಸಿದ ಸಾಹಿತ್ಯದ ವಿಶಿಷ್ಟ ಬಹುಭಾಷಾಕೃತಿಯಾಗಿದೆ. " ಸಿರಿಭೂವಲಯ " ಗ್ರಂಥದಲ್ಲಿ ಕನ್ನಡದ ಪ್ರಾಚೀನತೆಯ ಬಗ್ಗೆ ಖಚಿತವಾದ ಹೇಳಿಕೆಗಳಿವೆ. 24ನೇ ತೀರ್ಥಂಕರ ಮಹಾವೀರರು ಕನ್ನಡ ಭಾಷೆಯಲ್ಲಿ ನೀಡಿರುವ ಉಪದೇಶಗಳ ಸಾರವೇ ಈ ಗ್ರಂಥದ ಮೂಲವೆಂದು ಕವಿ ಕುಮದೇಯಮುನಿ ಸ್ಪಷ್ಟವಾಗಿ ಸೂಚಿಸಿದ್ದು, ಇದು ಕನ್ನಡ ಭಾಷೆಯು 2300 ವರ್ಷಗಳ ಹಿಂದಿನ ಇತಿಹಾಸ ಹೊಂದಿರುವುದಕ್ಕೆ ಸಾಕ್ಷಿಯಾಗಿದೆ. ಆದಿ ತೀರ್ಥಂಕರ ವೃಷಭ ದೇವನು ತನ್ನ ಕುಮಾರಿಯಾದ ಬ್ರಾಹ್ಮೀ ಸೌಂದರಿಯರಿಗೆ ಕನ್ನಡ ಆಂಕಾಕ್ಷರ ಗಳನ್ನು ವಿವರಿಸಿದ ಕಾರಣದಿಂದಾಗಿ ಈ ಅಕ್ಷರ ಲಿಪಿಗೆ "ಬ್ರಾಹ್ಮೀ ಲಿಪಿ "ಎಂದೂ, ಅಂಕ ಲಿಪಿಗೆ "ಸೌಂದರಿ ಲಿಪಿ "ಎಂದೂ ಹೆಸರಾಗಿದೆ. ಈ ಖಚಿತವಾದ ಮಾಹಿತಿಯನ್ನು "ಸಿರಿಭೂವಲಯ"ವು ಬಹಳ ಸ್ಪಷ್ಟವಾಗಿ ತಿಳಿಸಿದೆ.
ಪರಿಚಯ
ಕುಮುದೇಂದು ಮುನಿಯ ಸ್ಥಳ ಚಿಕ್ಕಬಳ್ಳಾಪುರ ಜಿಲ್ಲೆಯ ನಂದಿ ಬೆಟ್ಟ ಬಳಿಯ ಯಲವಳಿ. ಇದರಲ್ಲಿ ಅಕ್ಷರಗಳನ್ನು ಬಳಸದೇ ಸಂಪೂರ್ಣವಾಗಿ ಕನ್ನಡ ಅಂಕಿಗಳ ನ್ನು ಬಳಸಿ ರಚಿಸಿರುವುದು ಈ ಕೃತಿಯ ವೈಶಿಷ್ಟ್ಯವಾಗಿದೆ. ಕನ್ನಡ ಸಾಹಿತ್ಯದ "ಸಾಂಗತ್ಯ" ಛಂದಸ್ಸು ಈ ಕೃತಿಯಲ್ಲಿ ಬಳಕೆಯಾಗಿದೆ.
ಶೋಧ
ಇತ್ತೀಚೆಗೆ ೫ ಸೆಪ್ಟೆಂಬರ್ ೨೦೧೦ ರಂದು ಸರ್ವ ಭಾಷಾಮಯೀಭಾಷಾ ಸಿರಿಭೂವಲಯ ಗ್ರಂಥ ಸಾರ ಎಂಬ ಪುಸ್ತಕವು ಹುಬ್ಬಳ್ಳಿಯಲ್ಲಿ ಬಿಡುಗಡೆ ಆಯಿತು. ಅದರ ಪ್ರಕಾಶಕರು : ಶ್ರೀ ಕಾಶಿ ಶೇಷ ಶಾಸ್ತ್ರಿ ಚಾರಿಟೇಬಲ್ ಟ್ರಸ್ಟ್, ಬೆಂಗಳೂರು. ಈ ಪುಸ್ತಕದಲ್ಲಿ ಸುಧಾರ್ಥಿ ಹಾಸನ ಅವರು ಮೂಲ ಸಂಶೋಧನೆಯನ್ನು ನಿಜಕ್ಕೂ ಕರ್ಲಮಂಗಲಂ ಶ್ರೀಕಂಠಯ್ಯನವರು ಮಾಡಿದ್ದಾರೆಂದು ತಿಳಿಸಿದ್ದಾರೆ.
ಪ್ರತಿಕ್ರಿಯೆಗಳು
ಈ ಕೃತಿಯು ಕನ್ನಡ ಭಾಷೆ ಮತ್ತು ಸಾಹಿತ್ಯ, ಸಂಸ್ಕೃತ, ಪ್ರಾಕೃತ,ತಮಿಳು ಮತ್ತು ತೆಲುಗು ಸಾಹಿತ್ಯಗಳ ಅಧ್ಯಯನಗಳಲ್ಲಿ ಬಹಳ ಮಹತ್ವ ಹೊಂದಿದೆ. ಇದು ಭಾರತದ ಇತಿಹಾಸ ಮತ್ತು ಕರ್ನಾಟಕದ ಇತಿಹಾಸದ ಮೇಲೆ ಬೆಳಕು ಬೀರುವಂಥದ್ದು. ಭಾರತೀಯ ಗಣಿತಶಾಸ್ತ್ರದ ಅಭ್ಯಾಸಕ್ಕೆ ಕ್ಕೆ ಇದು ಮಹತ್ವದ ಆಕರಗ್ರಂಥ. ಭಾರತದಲ್ಲಿ ಭೌತಶಾಸ್ತ್ರ, ರಸಾಯನಶಾಸ್ತ್ರ ಮತ್ತು ಜೀವವಿಜ್ಙಾನಗಳ ಬೆಳವಣಿಗೆಯ ಅಧ್ಯಯನಕ್ಕೆ ಸಹಾಯಕಾರಿಯಾಗಿದೆ. ಶಿಲ್ಪಶಾಸ್ತ್ರದ ಅಧ್ಯಯನಕ್ಕೆ ಸಹಾಯಮಾಡುತ್ತದೆ. ರಾಮಾಯಣ, ಮಹಾಭಾರತ, ಭಗವದ್ಗೀತೆ, ಋಗ್ವೇದ ಮತ್ತು ಇತರ ಪುರಾತನ ಪಠ್ಯಗಳ ವಿಸಂಕೇತೀಕಣ ಸಾಧ್ಯವಾಗುವುದಾದಲ್ಲಿ ಸದ್ಯದಲ್ಲಿ ಬಳಕೆಯಲ್ಲಿರುವ ಆವೃತ್ತಿಗಳೊಂದಿಗೆ ಈ ಆವೃತ್ತಿಗಳ ಹೋಲಿಕೆ ತುಂಬ ಪ್ರಯೋಜನಕಾರಿಯಾದೀತು. ಕಳೆದುಹೋಗಿರುವ ಕೆಲವು ಜೈನಕೃತಿಗಳು ಇಲ್ಲಿ ನಮಗೆ ಮತ್ತೆ ಸಿಕ್ಕಲೂಬಹುದು.
ಉಲ್ಲೇಖಗಳು
ವರ್ಗ:ಕನ್ನಡ ಸಾಹಿತ್ಯ ವರ್ಗ:ಪುರಾತನ ಗ್ರಂಥಗಳು
ಬೆಳ್ಳಿ
thumb|right|240px|ರೋಮನ್ ದೇವತೆ 'ಮಿನರ್ವ'ಕೆತ್ತನೆ ಇರುವ ಬೆಳ್ಳಿ ಫಲಕ ಬೆಳ್ಳಿ (Silver) ಒಂದು ಮೂಲವಸ್ತು.ಇದು ಒಂದು ಮೃದುವಾದ ಲೋಹ.ಲೋಹಗಳಲ್ಲೇ ಬೆಳ್ಳಿ ಅತ್ಯಂತ ಹೊಳಪುಳ್ಳದ್ದು.ಪ್ರಾಚೀನ ಮಾನವರಿಗೆ ತಿಳಿದಿದ್ದ ಕೆಲವೇ ಲೋಹಗಳಲ್ಲಿ ಇದೂ ಒಂದು.ಪ್ರಾಚೀನ ಕಾಲದ ಆಭರಣ ಗಳು,ನಾಣ್ಯಗಳು,ಕನ್ನಡಿ ಗಳು ಮುಂತಾದವುಗಳ ತಯಾರಿಕೆಯಲ್ಲಿ ಬೆಳ್ಳಿ ಪ್ರಮುಖವಾಗಿ ಉಪಯೋಗವಾಗುತ್ತಿತ್ತು.ಈಗಿನ ಕಾಲದಲ್ಲಿ ಇವುಗಳೊಂದಿಗೆ ಔಷಧ,ಛಾಯಾಗ್ರಹಣ,ಎಲೆಕ್ತ್ರೊನಿಕ್ಸ್ ಗಳಲ್ಲಿ ಹೆಚ್ಚಾಗಿ ಉಪಯೋಗವಾಗುತ್ತಿದೆ.
ಬೆಳ್ಳಿ ಸುದೀರ್ಘವಾಗಿ ಅಮೂಲ್ಯ ಲೋಹವಾಗಿದೆ. ಬೆಳ್ಳಿ ಲೋಹ ಕೆಲವೊಮ್ಮೆ ಚಿನ್ನದ ಜೊತೆಗೆ ಗಟ್ಟಿ ನಾಣ್ಯಗಳ ಅನೇಕ ಆಧುನಿಕಪೂರ್ವ ವಿತ್ತೀಯ ವ್ಯವಸ್ಥೆಯಲ್ಲಿ ಬಳಸಲಾಗುತ್ತದೆ: ಇದು ಚಿನ್ನಕ್ಕಿಂತ ಹೆಚ್ಚು ಹೇರಳವಾಗಿದೆ, ಇದು ಒಂದು ಸ್ಥಳೀಯ ಲೋಹವಾಗಿ ಕಡಿಮೆ ಹೇರಳವಾಗಿರುವ. ಅದರ ಶುದ್ಧತೆ ಸಾಮಾನ್ಯವಾಗಿ ಒಂದು ಪ್ರತಿ ಮಿಲ್ಲೆ ಆಧಾರದ ಮೇಲೆ ಅಳೆಯಲಾಗುತ್ತದೆ. ಬೆಳ್ಳಿ ತುಂಬಾ ಅಪ್ರತಿಕ್ರಿಯಾತ್ಮಕ ಲೋಹದ. ಅದರ ಭರ್ತಿ 4ಡಿ ಶೆಲ್ ಹೊರಗಿನ 5ಎಸ್ ಎಲೆಕ್ಟ್ರಾನ್ ಕಾರಣ ಬೀಜಕಣಗಳಿಂದ ಆಕರ್ಷಣೆಯ ಸ್ಥಾಯೀವಿದ್ಯುತ್ತಿನ ಪಡೆಗಳು ಕಾಪಾಡುವ ಬಹಳ ಪರಿಣಾಮಕಾರಿಯಲ್ಲ. ವರ್ಗ:ಮೂಲಧಾತುಗಳು ವರ್ಗ:ಲೋಹಗಳು
ಎರಿಕ್ ಎಕ್ಸೆಲ್ ಕಾರ್ಲ್‍ಫೆಲ್ಟ್
ಎರಿಕ್ ಎಕ್ಸೆಲ್ ಕಾರ್ಲ್‍ಫೆಲ್ಟ್(20 ಜುಲೈ 1864 – 8 ಎಪ್ರಿಲ್ 1931)ಸ್ವೀಡನ್ ದೇಶದ ಕವಿ.ಇವರಿಗೆ ಮರಣೋತ್ತರವಾಗಿ ೧೯೩೧ರಲ್ಲಿ
ಸಾಹಿತ್ಯದ ನೋಬೆಲ್ ಪ್ರಶಸ್ತಿ ದೊರೆತಿದೆ.ಅವರಿಗೆ ಈ ಪ್ರಶಸ್ತಿಯು ೧೯೧೯ರಲ್ಲೇ ಕೊಡಮಾಡಲ್ಪಟ್ಟಿದ್ದರೂ ಅವರು ಇದನ್ನು ನಿರಾಕರಿಸಿದ್ದರು ಎಂಬ ವದಂತಿಯಿದೆ. ಇವರು ಕಾರ್ಲ್ಬೊನ ರೈತರ ಕುಟುಂಬದಲ್ಲಿ ಜನಿಸಿದರು. ಇವರ ಹೆಸರು ಎರಿಕ್ ಎಕ್ಸೆಲ್ ಎರಿಕ್‍ಸನ್ ಆಗಿತ್ತು ೧೮೮೯ನಲ್ಲಿ ಇವರು ಹೆಸರನ್ನು 'ಎರಿಕ್ ಎಕ್ಸೆಲ್ ಕಾರ್ಲ್‍ಫೆಲ್ಟ್' ಎಂದು ಬದಲಾಯಿಸಿಕೊಂಡರು.
ಬಾಹ್ಯ ಸಂಪರ್ಕಗಳು
ವರ್ಗ:ಸಾಹಿತ್ಯದ ನೊಬೆಲ್ ಪ್ರಶಸ್ತಿ ಪುರಸ್ಕೃತರು ವರ್ಗ:ಕವಿಗಳು
ವಿಕಿಪೀಡಿಯಾ: ಏಷಿಯನ್ ತಿಂಗಳು/೨೦೧೯
ವಿಕಿಪೀಡಿಯ ಏಷಿಯನ್ ತಿಂಗಳು ಏಷಿಯಾ ಖಂಡದ ವಿಷಯಗಳ ಕುರಿತು ಲೇಖನಗಳನ್ನು ಸೃಷ್ಟಿಸುವ ವಾರ್ಷಿಕ ಸ್ಪರ್ಧೆ. ಪ್ರತಿ ಭಾಷಾ ಸಮೂಹವು ಒಂದು ತಿಂಗಳ ಎಡಿಟ್ - ಓ - ತಾನ್ ಅನ್ನು ಆಯೂಜಿಸಿ ತಮ್ಮ ದೇಶವನ್ನು ಹೊರತು ಪಡಿಸಿ ಬೇರೆ ದೇಶಗಳ ವಿಷಯಗಳನ್ನು ಸೃಷ್ಟಿಸಲು ಆಹ್ವಾನಿಸಲಾಗುತ್ತದೆ. ಏಷಿಯಾದ ಹೊರಗಿನವರು ಕೂಡ ಈ ಸ್ಪರ್ಧೆಯಲ್ಲಿ ಭಾಗವಹಿಸಬಹುದು.
೫ಕ್ಕಿಂತ ಹೆಚ್ಚು ಲೇಖನಗಳನ್ನು ಸೃಷ್ಟಿಸುವವರು ಬೇರೆ ವಿಕಿ ಸಮುದಾಯಗಳಿಂದ ಸ್ನೇಹದ ಸಂಕೇತವಾಗಿ ವಿಶಿಷ್ಟ ಡಿಸೈನುಳ್ಳ ಪೋಸ್ಟ್ ಕಾರ್ಡ್ಗಳನ್ನು ಗಳಿಸುತ್ತಾರೆ. ಎಲ್ಲರಿಗಿಂತ ಅತಿ ಹೆಚ್ಚು ಲೇಖನಗಳನ್ನು ಸೃಷ್ಟಿಸುವವರು "ವಿಕಿಪೀಡಿಯ ಏಷಿಯನ್ ಅಂಬಾಸಿಡರ್" (ವಿಕಿಪೀಡಿಯ ಏಷಿಯಾದ ರಾಜಧೂತ) ಎಂಬ ಪ್ರಶಸ್ತಿ ಗೆ ಭಾಜನರಾಗುತ್ತರೆ.
ನಿಯಮಗಳು
ಸಂಕ್ಷಿಪ್ತವಾಗಿ: ಪ್ರತಿ ಲೇಖನವು ತನ್ನ ಗುಣಮಟ್ಟವನ್ನು ಕಾಯ್ದುಕೊಳ್ಳಲು ೩೦೦೦ ಬೈಟ್ಗಳು ಮತ್ತು ೩೦೦ ಪದಗಳ ಮೇಲೆ ಇರಬೇಕು. ಈ ಲೇಖನಗಳು ನವೆಂಬರ್ ೨೦೧೮ ರಲ್ಲೆ ರಚನೆಯಾಗಿರಬೇಕೆ ವಿನಃ ಇದಕ್ಕಿಂತ ಮೊದಲಲ್ಲ.
ಭಾಗಿದಾರರು
ವರ್ಗ:ವಿಕಿಪೀಡಿಯಾ
ಟೈಗರ್ ವರದಾಚಾರ್ಯ
ಟೈಗರ್ ವರದಾಚಾರ್ಯ (ಆಗಸ್ಟ್ ೧, ೧೮೭೬ - ಜನವರಿ ೧, ೧೯೫೦) ಕರ್ನಾಟಕ ಶಾಸ್ತ್ರೀಯ ಸಂಗೀತ ಲೋಕದ ತಾರೆ.
ಜೀವನ
ಸಂಗೀತ ಕ್ಷೇತ್ರದ ಮಹಾನ್ ಸಾಧಕರೂ, ಮೈಸೂರರಸರಿಂದ ಸಂಗೀತದಲ್ಲಿ ಟೈಗರ್ ಎಂದು ಬಿರುದಾಂಕಿತರಾದ  ವರದಾಚಾರ್ಯರು ಆಗಸ್ಟ್  ೧, ೧೮೭೬ರ ವರ್ಷದಲ್ಲಿ  ತಮಿಳುನಾಡಿನ ತಿರುವಟ್ಟಿಯಾರ್ ಬಳಿ ಇರುವ ಕಲಡಿಪೇಟ್‌ ಎಂಬಲ್ಲಿ ಜನಿಸಿದರು. ತಂದೆ ರಾಮಾನುಜಾಚಾರ್ಯರು ಮತ್ತು ತಾಯಿ ಕಲ್ಯಾಣಿ ಅಮ್ಮಾಳ್‌ ಅವರು. ವರದಾಚಾರ್ಯರ ಶಾಲಾ ಶಿಕ್ಷಣ ಎಫ್‌. ಎ. ವರೆಗೆ ನೆರವೇರಿತು. ಪಟ್ಲಂ ಸುಬ್ರಹ್ಮಣ್ಯ ಅಯ್ಯರ್ ಬಳಿ ಮೂರು ವರ್ಷ ಕಾಲ ತಿರುವಯ್ಯಾರಿನಲ್ಲಿ ಗುರುಕುಲ ಪದ್ಧತಿಯಲ್ಲಿ ಸಂಗೀತ ಶಿಕ್ಷಣ ನಡೆಸಿದರು. ಮುಂದೆ ಹೊಟ್ಟೆ ಪಾಡಿಗೆ ಕೆಲಕಾಲ ಕಲ್ಲಿಕೋಟೆಯ ಸರ್ವೆ ಇಲಾಖೆಯಲ್ಲಿ ಉದ್ಯೋಗ ಮಾಡಿದರು.
ಮೈಸೂರಿನಲ್ಲಿ ಪ್ರಖ್ಯಾತಿ
ಸಕಲ ವಿದ್ಯೆಗಳನ್ನು ಗೌರವಿಸುವ ತಾಣವೆಂದು ಪ್ರಖ್ಯಾತವಾಗಿದ್ದ ಮೈಸೂರಿಗೆ ೧೯೧೬ರ ವರ್ಷದಲ್ಲಿ ಆಗಮಿಸಿದ ವರದಾಚಾರ್ಯರು ಅಂದಿನ ಮಹಾರಾಜರಾದ  ನಾಲ್ವಡಿ ಕೃಷ್ಣರಾಜ ಒಡೆಯರ ಮುಂದೆ  ಸಂಗೀತ ಕಚೇರಿ ನಡೆಸಿದರು. ಅಂದಿನ ಶ್ರೇಷ್ಠ ಸಂಗೀತ ವಿದ್ವಜ್ಜನರ ಜೊತೆ ಇವರ ಸಂಗೀತ ಕೇಳಿ ಸಂತೋಷಿಸಿದ ಮಹಾರಾಜರು ‘ಟೈಗರ್’ ಎಂಬ ಬಿರುದಿನ ಜೊತೆಗೆ ಕಿಲ್ಲತ್ತಿನ ತೋಡ ಇತ್ತು  ಸನ್ಮಾನಿಸಿದರು. ಮುಂದೆ ಅವರು ಸಂಗೀತಲೋಕದಲ್ಲಿ ಟೈಗರ್ ವರದಾಚಾರ್ಯರೆಂದೇ ಪ್ರಸಿದ್ಧಿ ಪಡೆದರು. ವರದಾಚಾರ್ಯರು ಹತ್ತು ವರ್ಷಗಳಿಗೂ ಮಿಕ್ಕು ಮೈಸೂರಿನಲ್ಲಿ ನೆಲೆಸಿದ್ದರಿಂದ ಮೈಸೂರಿನ ಸಂಗೀತಪ್ರಿಯರಿಗೆ ಮೈಸೂರಿನವರೇ ಆಗಿಬಿಟ್ಟಿದ್ದರು.
ದೇವದಾಸಿ ಮಹಿಳೆಯೊಬ್ಬರು ತಮ್ಮ ಮಗಳಿಗೆ ಸಂಗೀತ ಶಿಕ್ಷಣ ಕೊಡಿಸುವ ಉದ್ದೇಶದಿಂದ ಟೈಗರ್ ಅವರನ್ನು ಮೈಸೂರಿಗೆ ಬಂದು ನೆಲೆಸುವಂತೆ ಪ್ರಾರ್ಥಿಸಿಕೊಂಡರಂತೆ. ಆಕೆಯ ಆಹ್ವಾನವನ್ನು ಅಂಗೀಕರಿಸಿ ಮೈಸೂರಿಗೆ ಬಂದ ಆಚಾರ್ಯರು, ಕತ್ವಾಡಿಪುರ ಅಗ್ರಹಾರದಲ್ಲಿದ್ದ ಮೈಸೂರು ವಾಸುದೇವಾಚಾರ್ಯರ ಹಳೆಯ ಮನೆಯ ಸಮೀಪದಲ್ಲೇ ವಾಸಿಸುತ್ತಿದ್ದರಂತೆ.
ಸಂಗೀತ ಪ್ರಾಧ್ಯಾಪಕರಾಗಿ
ವರದಾಚಾರ್ಯರು ಮದರಾಸು ಹಾಗೂ ಅಣ್ಣಾಮಲೈ ವಿಶ್ವವಿದ್ಯಾನಿಲಯಗಳಲ್ಲಿ ಸಂಗೀತ ವಿಭಾಗದ ಮುಖ್ಯಸ್ಥರಾಗಿ ಸೇವೆ ಸಲ್ಲಿಸಿ, ದಕ್ಷ ಆಡಳಿತಗಾರರೂ, ಆದರ್ಶ ಗುರುಗಳೂ ಎಂದು ಖ್ಯಾತಿ ಪಡೆದರು. 1944ರಲ್ಲಿ ರುಕ್ಮಣಿದೇವಿಯವರ ಅಪೇಕ್ಷೆಯಮೇರೆಗೆ ಕಲಾಕ್ಷೇತ್ರದಲ್ಲಿ ‘ಸಂಗೀತ ಶಿರೋಮಣಿ’ ಪದವಿ ತರಗತಿಯನ್ನು ಪ್ರಾರಂಭಿಸಿದಾಗ ವರದಾಚಾರ್ಯರು ಅಲ್ಲಿ ಪ್ರಾಂಶುಪಾಲರಾಗಿ ನೇಮಕಗೊಂಡರು.
ವಿವಿಧ ಪ್ರಾವೀಣ್ಯತೆ
ವರದಾಚಾರ್ಯರು ಅಣ್ಣ ಶ್ರೀನಿವಾಸ ಅಯ್ಯಂಗಾರ್ಯರು ನಿರ್ದೇಶಿಸಿದ ‘ಇಂದ್ರಕೀಲ’ ನಾಟಕದ ಪಾತ್ರಧಾರಿಯೂ ಆಗಿದ್ದರು. ವಾಗ್ಗೇಯಕಾರರಾಗಿ ಹಲವಾರು ಕೀರ್ತನೆಗಳ ರಚನೆ ಮಾಡಿದರು. ಇವುಗಳು ಅಣ್ಣಾಮಲೆ ವಿಶ್ವವಿದ್ಯಾಲಯದಿಂದ ಪ್ರಕಟಿತಗೊಂಡಿವೆ. ಆಚಾರ್ಯರ ಮಾತೃಭಾಷೆ ತಮಿಳಾದರೂ ಅವರು ಕನ್ನಡ, ತೆಲುಗು, ಮಲೆಯಾಳಂ, ಸಂಸ್ಕೃತ, ಇಂಗ್ಲಿಷ್‌ ಭಾಷೆಗಳಲ್ಲಿ ಪರಿಣತಿ ಪಡೆದಿದ್ದರು.
ಪ್ರಶಸ್ತಿ ಗೌರವಗಳು
ವರದಾಚಾರ್ಯರಿಗೂ ಮೈಸೂರಿಗೂ ಬೆಳದುಬಂದಿದ್ದ ನಂಟು ಜಯಚಾಮರಾಜ ಒಡೆಯರು ಅವರನ್ನು ಆಸ್ಥಾನ ವಿದ್ವಾಂಸರನ್ನಾಗಿ ನೇಮಿಸಿ ಗೌರವಿಸಿದಾಗ ಮತ್ತಷ್ಟು ಬಲಗೊಂಡಿತು. ಪ್ರತಿವರ್ಷ ನಡೆಯುತ್ತಿದ್ದ ಪ್ರಭುಗಳ ವರ್ಧಂತಿ ಹಾಗೂ ನವರಾತ್ರಿ ಮಹೋತ್ಸವಗಳ ಸಂದರ್ಭಗಳಲ್ಲಿ ಟೈಗರ್ ಅವರು ತಪ್ಪದೆ ಭೇಟಿ ಕೊಡುತ್ತಿದ್ದರು. ಮೈಸೂರಿನಲ್ಲಿ ಇದ್ದಾಗ ದಿನವೂ ಮೈಸೂರು ವಾಸುದೇವಾಚಾರ್ಯರನ್ನು ಕಾಣಲು ಅವರ ಮನೆಗೆ ಪ್ರತಿದಿನ ಬರುತ್ತಿದ್ದರಂತೆ. “ಟೈಗರ್ ಹಾಗೂ ಮೈಸೂರು ವಾಸುದೇವಾಚಾರ್ಯರು ಏಕದೇಹನ್ಯಾಯದಂತಿದ್ದರು” ಎಂದು ಬಣ್ಣಿಸಿದ್ದಾರೆ ವಾಸುದೆವಾಚಾರ್ಯರರ ಮೊಮ್ಮಗ ಎಸ್. ಕೃಷ್ಣಮೂರ್ತಿಯವರು.
ವಿದಾಯ
ಈ ಸಂಗೀತ ತಪಸ್ವಿಗಳು ತಮ್ಮ ಶಿಷ್ಯ ಎಂ.ಡಿ. ರಾಮನಾಥನ್‌ ಅವರಿಗೆ ಜನವರಿ 1, 1950ರ ದಿನದಂದು ತಮಗಿಷ್ಟವಾದ  ಕೀರ್ತನೆಯನ್ನು ಹಾಡಲು ಹೇಳಿ, ಅದನ್ನು ಆಲಿಸುತ್ತಿದ್ದಂತೆ  ಈ  ಲೋಕವನ್ನು ತ್ಯಜಿಸಿದರು.
ಉಲ್ಲೇಖಗಳು
<References /> =ಮಾಹಿತಿ ಕೃಪೆ=
ವರ್ಗ: ಸಂಗೀತಗಾರರು ವರ್ಗ: ಕರ್ನಾಟಕ ಶಾಸ್ತ್ರೀಯ ಸಂಗೀತ ವರ್ಗ:ಕರ್ನಾಟಕ ಸಂಗೀತಕಾರರು
ಅಕಿರಾ ಸುಝುಕಿ
ಅಕಿರಾ ಸುಝುಕಿ ೨೦೧೦ರಲ್ಲಿ ರಸಾಯನಶಾಸ್ತ್ರದಲ್ಲಿ ನೊಬೆಲ್ ಪ್ರಶಸ್ತಿ ಗಳಿಸಿದ ಜಪಾನಿನ ರಸಾಯನಶಾಸ್ತ್ರಜ್ಞ.
ವರ್ಗ:ನೊಬೆಲ್ ಪ್ರಶಸ್ತಿ ಪುರಸ್ಕೃತರು ವರ್ಗ:ರಸಾಯನಶಾಸ್ತ್ರದ ನೊಬೆಲ್ ಪ್ರಶಸ್ತಿ ಪುರಸ್ಕೃತರು ವರ್ಗ:ವಿಜ್ಞಾನಿಗಳು
ಸಾಹಸ ವೀರ
ವರ್ಗ:ವರ್ಷ-೧೯೮೮ ಕನ್ನಡಚಿತ್ರಗಳು
ದಾದಾ
ವರ್ಗ:ವರ್ಷ-೧೯೮೮ ಕನ್ನಡಚಿತ್ರಗಳು
ಚೆಂಬೈ ವೈದ್ಯನಾಥ ಭಾಗವತರು
ಚೆಂಬೈ ವೈದ್ಯನಾಥ ಭಾಗವತರು ೧೮೯೬ರಲ್ಲಿ ಕೇರಳ ದ ಪಾಲ್ಘಾಟ್ ಜಿಲ್ಲೆಯ ಚೆಂಬೈ ಎಂಬ ಗ್ರಾಮದಲ್ಲಿ ಜನಿಸಿದರು.ಇವರ ತಂದೆ ಅನಂತರಾಮ ಭಾಗವತರು ಕೂಡಾ ಪ್ರಸಿದ್ಧ ಸಂಗೀತಗಾರರು.ಇವರೇ ವೈದ್ಯನಾಧ ಭಾಗವತರಿಗೆ ಮೊದಲ ಗುರುಗಳು.ತಮ್ಮ ೨೨ನೇ ವಯಸ್ಸಿನಲ್ಲಿ ಮದ್ರಾಸಿನ ಗೋಖಲೆ ಹಾಲಿನಲ್ಲಿ ಪ್ರಥಮ ಸಂಗೀತ ಕಛೇರಿ ಕೊಟ್ಟ ಇವರು ಅನಂತರದ ದಿನಗಳಲ್ಲಿ ಸಾವಿರಾರು ಕಛೇರಿ ನಡೆಸಿಕೊಟ್ಟಿದ್ದು,ಆ ಕಾಲದ ಪ್ರಸಿದ್ಢರಾದ ಟಿ.ಚೌಡಯ್ಯ,ಪಾಲ್ಘಾಟ್ ಮಣಿ ಅಯ್ಯರ್ ಮುಂತಾದವರು ಕೂಡಾ ಇವರಿಗೆ ಪಕ್ಕವಾದ್ಯ ನುಡಿಸಿದ್ದರು.ಉತ್ತಮ ಶಾರೀರ, ಕಂಚಿನ ಕಂಠಶ್ರೀ,ಕಾಲ ಪ್ರಮಾಣ,ಗಾಂಭೀರ್ಯ ಇವರ ಕಛೇರಿಯ ಪ್ರಮುಖ ವೈಶಿಷ್ಟ್ಯಗಳಾಗಿದ್ದವು.ಇವರ ಶಿಷ್ಯರಲ್ಲಿ ಕೆ.ಜೆ.ಯೇಸುದಾಸ್ ಅತ್ಯಂತ ಪ್ರಸಿದ್ಧರು. ಇವರು ೧೯೭೪ರ ಅಕ್ಟೋಬರ್ ೧೦ ರಂದು ತಾನು ಪ್ರಥಮ ಕಛೇರಿ ನೀಡಿದ ಒಟ್ಟುಪಾಲಯಮ್ ನ ದೇವಸ್ಥಾನದಲ್ಲಿ ತನ್ನ ಪ್ರೀತಿಯ 'ಕರುಣೈ ಚೈವನ್ ಎಂಡು ತಾಮಸಮ್ ಕೃಷ್ಣ '(ಕರುಣೆ ತೋರಲು ತಡ ಯಾಕೆ ಕೃಷ್ಣಾ?)ಎಂಬ ಕೀರ್ತನೆಯನ್ನು ಹಾಡಿ ಕೊನೆಯುಸಿರೆಳೆದರು.
ಚನ್ನಪಟ್ಟಣ
ಬೆಂಗಳೂರಿನಿಂದ 'ಬೆಂಗಳೂರು-ಮೈಸೂರು ಎಕ್ಸ್‌ಪ್ರೆಸ್' ಹಾದಿಯಲ್ಲಿ ಮುಂದೆ ಹೋದರೆ ಮೊದಲಿಗೆ ನೀವು ದಾಟುವ ನಗರ ರೇಷ್ಮೆ ನೆಲ ರಾಮನಗರ. ಆನಂತರ ಸಿಗುತ್ತದೆ ಚನ್ನಪಟ್ಟಣ. ಸುಂದರ ನಗರ ಚನ್ನಪಟ್ಟಣ ಮರದ ”’ಕರಕುಶಲ ವಸ್ತು”’ಗಳಿಗೆ ಪ್ರಸಿದ್ಧ. ಈ ತಾಲೂಕು ಮರದ ಗೊಂಬೆಗಳು ಹಾಗೂ ಆಟಿಕೆಗಳಿಗೆ ಬಹಳ ಪ್ರಸಿದ್ಧ. ಚನ್ನಪಟ್ಟಣ ತಾಲ್ಲೂಕಿನ ಪ್ರಸಿದ್ಧ ಸ್ಥಳಗಳೆಂದರೆ ಕೆಂಗಲ್, ದೊಡ್ಡ ಮಳೂರು, ಕೂಡ್ಲೂರು, ಬೇವೂರು,ಚಕ್ಕರೆ, ಚಕ್ಕಲೂರು, ದಶವಾರ, ಮಾಕಳಿ,ಅಬ್ಬೂರು, ಹೊಂಗನೂರು, ಇಗ್ಗಲೂರು, ಕೋಡಂಬಳ್ಳಿ, ಕಣ್ವ, ನಾಗವಾರ,ಇಗ್ಗಲೂರು, ಮುಂತಾದವು. ತಾಲ್ಲೂಕಿನ ಪ್ರಮುಖ ವ್ಯಕ್ತಿಗಳೆಂದರೆ, ಎಂ.ಎಸ್.ಪುಟ್ಟಣ್ಣ ಸಿ.ಕೆ. ವೆಂಕಟರಾಮಯ್ಯ, ಸಿ.ಎನ್. ಜಯಲಕ್ಷ್ಮಿದೇವಿ, ರಸಿಕಪುತ್ತಿಗೆ, ಸು.ತ.ರಾಮೇಗೌಡ, ಕಾಳೇಗೌಡ ನಾಗವಾರ, ಬಿ.ಜೆ.ಲಿಂಗೇಗೌಡ, ದೇ.ಜವರೆಗೌಡ, ಡಾ.ಶಶಿಧರ್‌ ಪ್ರಸಾದ್‌, ಕರ್ನಾಟಕದ ಮೊಟ್ಟಮೊದಲ ವಿದ್ಯಾಮಂತ್ರಿ ವಿ.ವೆಂಕಟಪ್ಪ, ಮೊಟ್ಟಮೊದಲ ವಿಧಾನ ಸಭೆ ಪ್ರತಿಪಕ್ಷ ದ ನಾಯಕ ಬಿ.ಕೆ. ಪುಟ್ಟರಾಮಯ್ಯ, ಎಂ. ವರದೇಗೌಡ, ಕೆಂಗಲ್ ಹನುಮಂತಯ್ಯ, ಡಾ.ಚಕ್ಕರೆ ಶಿವಶಂಕರ್,ಸಿ.ಪಿ.ಯೋಗಿಶ್ವರ್, ಬಿ.ಸರೋಜಾದೇವಿ. ತಾಲ್ಲೂಕಿನ ಬರಹಗಾರರು/ಸಂಶೋಧಕರು/ಕವಿಗಳು : ಎಂ.ಎಸ್.ಪುಟ್ಟಣ್ಣ, ರಸಿಕಪುತ್ತಿಗೆ, ಸು.ತ.ರಾಮೇಗೌಡ, ಕಾಳೇಗೌಡ ನಾಗವಾರ, ದೇ.ಜವರೆಗೌಡ, ಡಾ.ಚಕ್ಕರೆ ಶಿವಶಂಕರ್, ಶಿವರಾಮೇಗೌಡ ನಾಗವಾರ, ಡಾ. ಸಿ.ಕೆ. ನಾಗರಾಜು, ಮುಂತಾದವರು.
ಚನ್ನಪಟ್ಟಣ ತಾಲ್ಲೂಕಿನ ಪ್ರಮುಖ ನೀರಾವರಿ ಮೂಲವೆಂದರೆ ಕಣ್ವ ಜಲಾಶಯ ಹಾಗೂ ಇಗ್ಗಲೂರು ಹೆಚ್.ಡಿ. ದೇವೇಗೌಡ ಬ್ಯಾರೇಜ್. ೧೬ನೇ ಶತಮಾನದಲ್ಲಿ ವಿಜಯನಗರ ಸಾಮ್ರಾಜ್ಯದ ಆಳ್ವಿಕೆಯ ಕಾಲದಲ್ಲಿ ಹರಿದಾಸ ಪಂಥವನ್ನು ಸ್ಥಾಪಿಸಿದ ಪ್ರಮುಖರಾದ ಶ್ರೀಪಾದರಾಜರು ವ್ಯಾಸರಾಯರು ಚನ್ನಪಟ್ಟಣ ತಾಲ್ಲೂಕಿನ ಅಬ್ಬೂರು ಗ್ರಾಮದವರು.
ಚನ್ನಪಟ್ಟಣದ ಇತಿಹಾಸದ ಪುಟಗಳು
ಚನ್ನಪಟ್ಟಣದ ಇತಿಹಾಸದಲ್ಲಿ ಗಂಗರಿಂದ ಪ್ರಾರಂಭಗೊಂಡು ನಂತರದಲ್ಲಿ ಚೋಳರು, ಹೊಯ್ಸಳರು, ವಿಜಯನಗರದರಸರು, ಚನ್ನಪಟ್ಟಣ ಪಾಳೆಯಗಾರರು, ಮೈಸೂರು ಒಡೆಯರು ಆಳ್ವಿಕೆಯನ್ನು ನಡೆಸಿದರು.ಗಂಗರ ಕಾಲದಲ್ಲಿನ ಇತಿಹಾಸವನ್ನು ನೋಡುವುದಾದರೆ ಗಂಗರು ಚನ್ನಪಟ್ಟಣ ತಾಲ್ಲೂಕಿನ 'ಮಾಕುಂದ (ಮಂಕುಂದ)'ವನ್ನು ತಮ್ಮ ಉಪರಾಜಧಾನಿಯಾಗಿ ಮಾಡಿಕೊಂಡು ಆಳ್ವಿಕೆ ಮಾಡಿರುವುದನ್ನು ಕಾಣಬಹುದು. ಗಂಗ ದೊರೆ ಶ್ರೀಪುರುಷನ ಆಳ್ವಿಕೆಯ ಕಾಲದಲ್ಲಿ ಕ್ರಿ.ಶ.೭೨೫ರಿಂದ ೭೮೫ರವರೆಗೆ ಮಂಕುಂದವನ್ನು ಉಪರಾಜಧಾನಿಯನ್ನಾಗಿ ಮಾಡಿಕೊಂಡಿದ್ದನು. ಗಂಗರು ಮಂಕುಂದವನ್ನು ಉಪರಾಜಧಾನಿಯನ್ನಾಗಿ ಮಾಡಿಕೊಂಡು ಕೆಲಕಾಲ ಆಳ್ವಿಕೆ ನಡೆಸಿದರೆ, ಚೋಳರ ಕಾಲದಲ್ಲಿ ಮಳೂರು, ಕೂಡ್ಲೂರು, ಮಳೂರು ಪಟ್ಟಣ ಮುಂತಾದವು ಪ್ರಮುಖ ಕೇಂದ್ರಗಳಾಗಿದ್ದವು. ಇವರ ಕಾಲದಲ್ಲಿ ಮಳೂರಿನ ಅಪ್ರಮೇಯ ದೇವಾಲಯ ಅಭಿವೃದ್ಧಿಯನ್ನು ಕಂಡಿತು. ಹೊಯ್ಸಳರ ಕಾಲದಲ್ಲಿ ಹೊಂಗನೂರು ಉಪರಾಜಧಾನಿಯಾಗಿ ಪ್ರಸಿದ್ಧಿಯಾಗಿತ್ತು. ಗಂಗರ ಮಂತ್ರಿ ಮಾರಸಿಂಹನ ಕೂಡ್ಲೂರು ಶಾಸನವನ್ನು ಕೂಡ್ಲೂರು ಗ್ರಾಮದಲ್ಲಿ ಕಾಣಬಹುದು ,ವಿಜಯನಗರದರಸರ ಕಾಲದಲ್ಲಿ ಚನ್ನಪಟ್ಟಣ ತಾಲ್ಲೂಕು ಸುಮಾರು ಇಪ್ಪತ್ತಕ್ಕೂ ಹೆಚ್ಚಿನ ಪಾಳೆಯಗಾರರ ಹಿಡಿತದಲ್ಲಿ ಹಂಚಿಹೋಗಿತ್ತು. ಬೇವೂರು, ಮಾಕಳಿ, ಮಳೂರು ಪಟ್ಟಣ ಮುಂತಾದವು ಪಾಳೆಯಪಟ್ಟನ್ನು ಹೊಂದಿದ್ದವು. ೧೫೮೦ರಲ್ಲಿ ಇಮ್ಮಡಿ ಜಗದೇವರಾಯನ ಕಾಲದಲ್ಲಿ ಚನ್ನಪಟ್ಟಣದಲ್ಲಿ ಬೃಹತ್ತಾದ ಕೋಟೆ ನಿರ್ಮಾಣವಾಗಿತ್ತು. ಮೈಸೂರು ಒಡೆಯರ ಆಳ್ವಿಕೆಯ ಕಾಲದಲ್ಲಿ ಸೈನ್ಯದ ನೆಲೆಯಾಗಿತ್ತು. ಹೈದರಾಲಿಯ ಗುರುವಾದ ಅಕಲ್ ಷಾ ಖಾದ್ರಿಯ ಮಸೀದಿಯನ್ನು ಚನ್ನಪಟ್ಟಣದಲ್ಲಿ ಕಾಣಬಹುದು. ವೀರಸಂಸ್ಕೃತಿಯ ನೆಲೆವೀಡು ಚನ್ನಪಟ್ಟಣ. ಇದಕ್ಕೆ ಸಾಕ್ಷಿ ಚನ್ನಪಟ್ಟಣ ತಾಲ್ಲೂಕಿನಲ್ಲಿ ಸುಮಾರು ಸಾವಿರಕ್ಕೂ ಹೆಚ್ಚಿನ ವೀರಗಲ್ಲು, ಮಾಸ್ತಿಕಲ್ಲುಗಳು ದೊರೆಯುತ್ತವೆ.
ಚನ್ನಪಟ್ಟಣದ ಪಾಳೆಯಗಾರರು ಮತ್ತು ಇಮ್ಮಡಿ ಜಗದೇವರಾಯ
ಚನ್ನಪಟ್ಟಣ ಇತ್ತೀಚೆಗೆ ರಚನೆಯಾಗಿರುವ ರಾಮನಗರ ಜಿಲ್ಲೆಯ ಒಂದು ತಾಲೋಕು ಕೇಂದ್ರವಾಗಿದ್ದು ೧೫ ರಿಂದ ೧೭ನೇಶತಮಾನದವರೆಗೂ ಪ್ರಭಾವಿ ಪಾಳೆಯಗಾರರ ಆಳ್ವಿಕೆಯಲ್ಲಿತ್ತು. ಚನ್ನಪಟ್ಟಣದ ಪಾಳೆಯಗಾರರಲ್ಲಿ ಪ್ರಸಿದ್ಧರಾಗಿದ್ದ ರಾಣಾ ವಂಶದ ಪೆದ್ದ ಜಗದೇವರಾಯನೆಂಬುವವನು ಕ್ರಿ ಶ ೧೫೭೦ ರಲ್ಲಿ ಚನ್ನಪಟ್ಟಣದ ಅಧಿಕಾರಿಯಾಗಿ ನೇಮಿಸಲ್ಪಟ್ಟನು. ಇವನು ರಾಣಾ ವಂಶದಲ್ಲಿ ‘ಜಗದೇವರಾಯ’ನೆಂದು ಮೊದಲಿಗೆ ಕರೆಯಲ್ಪಟ್ಟ ತಿಮ್ಮಣ್ಣನಾಯಕನ ಮಗ. ಇಮ್ಮಡಿ ಜಗದೇವರಾಯ ಈ ವಂಶದ ಪ್ರಸಿದ್ಧ ಪಾಳೆಯಗಾರ. ಅಪಾರ ಧೈರ್ಯಶಾಲಿಯೂ, ಶೂರನೂ ಆಗಿದ್ದ ಈತ ಪೆದ್ದ(ಪೇದ) ಜಗದೇವರಾಯನ ಸಹೋದರ. ಆಗಾಗ ವಿಜಯನಗರ ಸಾಮ್ರಾಜ್ಯದ ಮೇಲೇ ದಂಡೆತ್ತಿ ಬರುತ್ತಿದ್ದ ವಿಜಾಪುರದ ಶಾಹೀ ಸುಲ್ತಾನರನ್ನು ಬಗ್ಗು ಬಡಿಯುವಲ್ಲಿ ಇಮ್ಮಡಿ ಜಗದೇವರಾಯನ ಪಾತ್ರ ಮಹತ್ವದ್ದು. ತನ್ನಂತಹ ಅನೇಕ ಪಾಳೆಯಗಾರ ಸಂಸ್ಥಾನಗಳೊಂದಿಗೆ ಸಮನ್ವಯ ಸಾಧಿಸಿ ಸೈನ್ಯಗಳನ್ನು ಕಲೆಹಾಕಿಕೊಂಡು ಹೋಗಿ ಶಾಹೀ ಸುಲ್ತಾನರನ್ನು ಹಿಮ್ಮೆಟ್ಟಿಸಿದನು. ಆಗಿನ ಶಾಹೀ ಸೈನ್ಯದ ದಂಡನಾಯಕರಾಗಿದ್ದ ಮುತುರ್ಜಾಖಾನ್, ಖಾನ್-ಖಾನ್, ನೂರ್-ಖಾನ್ ಮುಂತಾದವರನ್ನು ಇಮ್ಮಡಿ ಜಗದೇವರಾಯನ ನೇತೃತ್ವದ ಸೈನ್ಯ ಸೋಲಿಸಿ ಓಡಿಸಿತು. ಇಮ್ಮಡಿ ಜಗದೇವರಾಯನ ಶೌರ್ಯ-ಸಾಧನೆಗಳನ್ನು ಮೆಚ್ಚಿದ ವಿಜಯನಗರದ ಪ್ರಭುಗಳು, ೯ ಲಕ್ಷ ಪಘೋಡ(ಆ ಕಾಲದ ಚಾಲ್ತಿಯಲ್ಲಿದ್ದ ಹಣ)ಗಳ ವರಮಾನವಿದ್ದ ಜಿಲ್ಲೆಯೊಂದನ್ನು ಕೊಡುಗೆಯಾಗಿ ನೀಡಿದರು. ಶಾಹೀ ಸುಲ್ತಾನರ ನಿರಂತರ ದಾಳಿಯಿಂದ ಕಂಗೆಟ್ಟಿದ್ದ ವಿಜಯನಗರದ ಅರಸರು ಈ ಪ್ರದೇಶವನ್ನು ನಿಯಂತ್ರಿಸಲು ಸತತ ಹೆಣಗಾಡುತ್ತಿದ್ದರು. ಪೂರ್ವದ ಬಾರಾಮಹಲಿನಿಂದ(ಇಂದಿನ ಸೇಲಂ)-ಪಶ್ಚಿಮಘಟ್ಟಗಳವರೆಗಿನ ವಿಶಾಲ ಭಾಗ ಚನ್ನಪಟ್ಟಣ ಪಾಳೆಯಗಾರ ಸಂಸ್ಥಾನ(ಇಮ್ಮಡಿ ಜಗದೇವರಾಯನ)ದ ಆಳ್ವಿಕೆಗೆ ಒಳಪಟ್ಟಿತ್ತು. ಚನ್ನಪಟ್ಟಣವು ಈ ಪ್ರದೇಶದ ಹೃದಯ ಭಾಗದಲ್ಲಿದ್ದುದರಿಂದ ಸಹಜವಾಗಿಯೇ ಅದು ಇಮ್ಮಡಿ ಜಗದೇವರಾಯನ ರಾಜಧಾನಿಯಾಯಿತು. ‘ಚನ್ನಪಟ್ಟಣದ ಪಾಳೆಯಗಾರರು’ ಪ್ರಸಿದ್ಧಿಗೆ ಬಂದಿದ್ದು ಇಮ್ಮಡಿ ಜಗದೇವರಾಯನ ನಂತರವೇ ಎಂಬುದು ಇತಿಹಾಸದ ಗಮನಾರ್ಹ ಸಂಗತಿ. ಪಾಳೆಯಗಾರರಿಗೆ ಸಹಜವಾಗಿ ಸೈನ್ಯ-ಸಂಪನ್ಮೂಲದ ಕೊರತೆ ಬಹಳವಾಗಿದ್ದುದರಿಂದ ಇಮ್ಮಡಿ ಜಗದೇವರಾಯನ ನಂತರ ಈ ವಿಶಾಲ ಭೂಪ್ರದೇಶವೊಂದನ್ನು ನಿಯಂತ್ರಿಸುವುದು ಅವನ ವಾರಸುದಾರರಿಗೆ ಸಾಧ್ಯವಾಗದೇ ಹೋಯಿತು. ಇದರಿಂದ ಇನ್ನಷ್ಟು ಮರಿ ಪಾಳೆಯಗಾರರ ಹುಟ್ಟಿಕೊಂಡು ತಮ್ಮನ್ನು ಸ್ವತಂತ್ರರೆಂದು ಘೋಷಿಸಿಕೊಂಡರು. ಪರಿಣಾಮ ಚನ್ನಪಟ್ಟಣ ಸಂಸ್ಥಾನ ಮತ್ತೆ ಚಿಕ್ಕ ಪ್ರಾಂತ್ಯವಾಗಿಯೇ ಉಳಿಯಿತು. ಈ ಹೊತ್ತಿಗಾಗಲೇ ವಿಜಯನಗರದ ಅರಸರ ಪ್ರಾಬಲ್ಯವೂ ತಗ್ಗಿತ್ತು. ೧೫೭೦ ರಿಂದ ೧೬೩೦ರವರೆಗೆ ಚನ್ನಪಟ್ಟಣವನ್ನು ರಾಜಧಾನಿಯನ್ನಾಗಿ ಮಾಡಿಕೊಂಡು ಚನ್ನಪಟ್ಟಣ ಪಾಳೆಯಗಾರರು ವಿಶಾಲವಾದ ರಾಜ್ಯವನ್ನು ಆಳ್ವಿಕೆ ನಡೆಸಿದರು. ರಾಣಾಪೆದ್ದ ಜಗದೇವರಾಯ, ಇಮ್ಮಡಿ ಜಗದೇವರಾಯ, ಅಂಕುಶರಾಯ ಮುಂತಾದ ಪ್ರಮುಖ ದೊರೆಗಳು ಈ ಮನೆತನದವರಾಗಿದ್ದಾರೆ. ಮೊದಲು ವಿಜಯನಗರದರಸರ ಕೈಕೆಳಗಿನ ಅಧಿಕಾರಿಗಳಾಗಿ ನಂತರ ಚನ್ನಪಟ್ಟಣ ರಾಜ್ಯವನ್ನು ಸ್ಥಾಪಿಸಿ ಸುಮಾರು ೬೦ವರ್ಷಗಳ ಕಾಲ ಅಧಿಕಾರದಲ್ಲಿದ್ದರು. ಚನ್ನಪಟ್ಟಣ ರಾಜ್ಯದ ಕೊನೆಯ ಅರಸರು ತಿಮ್ಮಪ್ಪ ರಾಜೇ ಅರಸು, ಇಂದಿಗೂ ಕೋಟೆ ಮಾರಮ್ಮನ ಬಳಿಯಿರುವ ಕೋಟೆ ಹಿಂದೆ ತಿಮ್ಮಪ್ಪ ಅರಸರ ಅರಮನೆಯಾಗಿತ್ತು ಇವರ ಸಮಾಧಿ ಸ್ಥಳವು ಕುಡಿನೀರು ಕಟ್ಟೆಯ ವಿರಕ್ತಮಠದ ಆವರಣದಲ್ಲಿದೆ..
ವರ್ಗ:ರಾಮನಗರ ಜಿಲ್ಲೆಯ ತಾಲೂಕುಗಳು ವರ್ಗ:ಚನ್ನಪಟ್ಟಣ ತಾಲ್ಲೂಕಿನ ಪ್ರಮುಖ ಸ್ಥಳಗಳು
ಏಂಜಲ್ ಜಲಪಾತ
ಏಂಜಲ್ ಜಲಪಾತ ವು(Salto Ángel; ಪೆಮೊನ್ ಭಾಷೆ: ಕೆರೆಪಕುಪೈ ವೆ ನ, ಅಂದರೆ "ಅತ್ಯಂತ ಆಳ ಸ್ಥಳದ ಜಲಪಾತ" ಅಥವಾ ಪರಕುಪ-ವೆನ, ಅರ್ಥ "ಅತ್ಯಂತ ಎತ್ತರ ಸ್ಥಳದ ಜಲಪಾತ) ವೆನೆಜುವೆಲಾದ ಒಂದು ಜಲಪಾತ.
ಇದು ವಿಶ್ವದ ಅತ್ಯಂತದ ಎತ್ತರದ ಜಲಪಾತವಾಗಿದ್ದು, ಇದರ ಎತ್ತರ 979 mರಷ್ಟಿದೆ ಜೊತೆಗೆ ಇದರ ರಭಸವು 807 mರಷ್ಟಿದೆ. ಜಲಪಾತವು ಕಾನೈಮ ರಾಷ್ಟ್ರೀಯ ಉದ್ಯಾನವನದ ಆಯಂತೆಪುಯಿ ಪರ್ವತ ತುದಿಯಿಂದ ಬೀಳುತ್ತದೆ (ಸ್ಪ್ಯಾನಿಶ್: ಪಾರ್ಕ್ಯೂ ನಾಸಿಯೋನಲ್ ಕಾನೈಮ), ಇದು ವೆನೆಜುವೆಲಾದ ಬೋಲಿವರ್ ರಾಜ್ಯದ ಗ್ರಾನ್ ಸಬಾನ ಪ್ರದೇಶದಲ್ಲಿರುವ UNESCO ವಿಶ್ವ ಸ್ಮಾರಕ ಸ್ಥಳವಾಗಿದೆ.
ಜಲಪಾತವು ಎಷ್ಟು ಎತ್ತರವಿದೆಯೆಂದರೆ, ಭೂಮಿಯ ಮೇಲೆ ಅದು ಬೀಳುವುದಕ್ಕೆ ಮುಂಚೆ ಹೆಚ್ಚಿನ ನೀರು ಆವಿಯಾಗಿಹೋಗುತ್ತದೆ ಅಥವಾ ಬಲವಾದ ಗಾಳಿಯು ಅದನ್ನು ಸ್ವಚ್ಚವಾದ ಮಂಜಿನ ರೀತಿಯಲ್ಲಿ ಹೊತ್ತೊಯ್ಯುತ್ತದೆ. ಜಲಪಾತದ ತಳವು ಕೆರೆಪ್ ನದಿಗೆ ನೀರನ್ನು ಪೂರೈಕೆ ಮಾಡುತ್ತದೆ(ಇದನ್ನು ಪರ್ಯಾಯವಾಗಿ ರಿಯೋ ಗುಯ ಎಂದು ಕರೆಯಲಾಗುತ್ತದೆ), ಇದು ಚುರುನ್ ನದಿಗೆ ಹರಿಯುತ್ತದೆ, ಇದು ಕಾರ್ರಯೋ ನದಿಯ ಉಪನದಿಯಾಗಿದೆ.
ಹೆಸರು
thumb|ಶುಷ್ಕ ವಾತಾವರಣದಲ್ಲಿ ಏಂಜಲ್ ಜಲಪಾತ ಜಲಪಾತವು ಇಪ್ಪತ್ತನೆ ಶತಮಾನದಲ್ಲಿ "ಏಂಜಲ್ ಫಾಲ್ಸ್" ಎಂದೇ ಬಹುತೇಕವಾಗಿ ಪರಿಚಿತವಾಗಿತ್ತು, ಏಕೆಂದರೆ US ವಿಮಾನ ಚಾಲಕ ಜಿಮ್ಮಿ ಏಂಜಲ್ ಈ ಜಲಪಾತದ ಮೇಲೆ ವಿಮಾನದಲ್ಲಿ ಹಾರಾಡಿದ ಮೊದಲ ವ್ಯಕ್ತಿಯೆನಿಸಿದ್ದ ಸ್ಪ್ಯಾನಿಶ್ ನ ಸಾಮಾನ್ಯ ಹೆಸರಾದ "ಸಾಲ್ಟೋ ಏಂಜಲ್" ಇಂಗ್ಲಿಷ್ ಭಾಷೆಯಿಂದ ವ್ಯುತ್ಪತ್ತಿಯನ್ನು ಹೊಂದಿದೆ. 2009ರಲ್ಲಿ, ಅಧ್ಯಕ್ಷ ಹ್ಯೂಗೋ ಚಾವೆಜ್, "ಅತ್ಯಂತ ಆಳ ಸ್ಥಳದ ಜಲಪಾತ" ಎಂಬ ಅರ್ಥವನ್ನು ನೀಡುವ ಸ್ಥಳೀಯ ಪೆಮೊನ್ ಹೆಸರು "ಕೆರೆಪಕುಪೈ ಮೇರು" ಎಂದು ಜಲಪಾತದ ಹೆಸರನ್ನು ಬದಲಾವಣೆ ಮಾಡುವ ಉದ್ದೇಶವನ್ನು ಹೊಂದಿದ್ದಾಗಿ ಪ್ರಕಟಿಸಿದರು, ಇವರು ದೇಶದ ಅತ್ಯಂತ ಪ್ರಸಿದ್ಧ ಹೆಗ್ಗುರುತು ಒಂದು ಸ್ಥಳೀಯ ಹೆಸರನ್ನು ಹೊಂದಿರಬೇಕೆಂಬ ಉದ್ದೇಶವನ್ನು ಆಧರಿಸಿ ಈ ರೀತಿ ಪ್ರಕಟಣೆ ನೀಡಿದರು. ಹೆಸರು ಬದಲಾವಣೆಯ ಬಗ್ಗೆ ವಿವರಣೆ ನೀಡುತ್ತಾ, ಚಾವೆಜ್, "ಇದು ನಮ್ಮದು, ಏಂಜಲ್ ಈ ಸ್ಥಳಕ್ಕೆ ಬರುವ ಬಹಳ ಮೊದಲಿನಿಂದಲೂ ಇದು ನಮ್ಮದಾಗಿತ್ತು...ಇದು ಸ್ಥಳೀಯ ಆಸ್ತಿ" ಎಂದು ಹೇಳಿಕೆ ನೀಡಿದ್ದು ವರದಿಯಾಯಿತು. ಆದಾಗ್ಯೂ, ಅವರು ನಂತರ ಹೆಸರಿನ ಬದಲಾವಣೆಯ ಬಗ್ಗೆ ಶಾಸನ ಮಾಡುವುದಿಲ್ಲ ಆದರೆ ಕೇವಲ ಕೆರೆಪಕುಪೈ ಮೇರು ಎಂಬ ಹೆಸರಿನ ಬಳಕೆಯನ್ನು ಸಮರ್ಥಿಸಿಕೊಳ್ಳುವುದಾಗಿ ಹೇಳಿದರು.
ಜಲಪಾತವನ್ನು ಕೆಲವೊಂದು ಬಾರಿ ಚುರುನ್-ಮೇರು ಎಂದೂ ಸಹ ಸೂಚಿಸಲಾಗುತ್ತದೆ, ಅಂದರೆ "ಪ್ರಚಂಡ ಜಲಪಾತ", ತಪ್ಪು ತಿಳಿವಳಿಕೆಯಿಂದಾಗಿ; ಈ ಹೆಸರು ಕಾನೈಮ ರಾಷ್ಟ್ರೀಯ ಉದ್ಯಾನವನದಲ್ಲಿರುವ ಮತ್ತೊಂದು ಜಲಪಾತಕ್ಕೆ ಹೊಂದಾಣಿಕೆಯಾಗುತ್ತದೆ(ಅಲ್ಲದೆ, ವಾಸ್ತವವಾಗಿ ಆಯಂತೆಪುಯಿಗೂ ಸಹ ಹೊಂದಾಣಿಕೆಯಾಗುತ್ತದೆ).
ಪರಿಶೋಧನೆ
thumb|left|ಏಂಜಲ್'ಸ್ ಫಲಕ ವಿಮಾನಗಳು ಸರ್ ವಾಲ್ಟರ್ ರಾಲಿಗ್ ಸಂಭಾವ್ಯವಾಗಿ ಒಂದು ಟೆಪುಯ್ ಎಂದು ಕರೆಯಲ್ಪಡುವುದರ ಬಗ್ಗೆ ವಿವರಿಸಿದ್ದಾರೆ(ಮೇಜಿನ ಮೇಲ್ಮೈ ಪರ್ವತ), ಜೊತೆಗೆ ಏಂಜಲ್ ಜಲಪಾತವನ್ನು ಮೊದಲ ಬಾರಿಗೆ ವೀಕ್ಷಿಸಿದ ಮೊದಲ ಯುರೋಪಿಯನ್ ಎಂದು ಕೆಲವೊಂದು ಬಾರಿ ಹೇಳುತ್ತಿದ್ದ, ಆದರೆ ಈ ಸಮರ್ಥನೆಗಳು ಸತ್ಯಕ್ಕೆ ದೂರವಾದವೆಂದು ಪರಿಗಣಿಸಲಾಗುತ್ತದೆ. ಕೆಲವು ಇತಿಹಾಸಜ್ಞರು ಫರ್ನಾನ್ಡೋ ಡೆ ಬೇರ್ರಿಯೋ ಜಲಪಾತಕ್ಕೆ ಭೇಟಿ ನೀಡಿದ ಮೊದಲ ಯುರೋಪಿಯನ್ ಎಂದು ಹೇಳುತ್ತಾರೆ, ಈತ 16 ಹಾಗು 17ನೇ ಶತಮಾನಗಳಲಿದ್ದ ಒಬ್ಬ ಸ್ಪ್ಯಾನಿಶ್ ಪರಿಶೋಧಕ ಹಾಗು ಗವರ್ನರ್. ನಂತರದಲ್ಲಿ, ಇವುಗಳನ್ನು ವಾಸ್ತವವಾಗಿ 1912ರಲ್ಲಿ ವೆನೆಜುವೆಲಾದ ಪರಿಶೋಧಕ ಅರ್ನೆಸ್ಟೊ ಸಾಂಚೆಜ್ ಲಾ ಕ್ರುಜ್ ಗುರುತಿಸಿದ, ಆದರೆ ಈತ ತನ್ನ ಪರಿಶೋಧನೆಯ ಬಗ್ಗೆ ಸಾರ್ವಜನಿಕವಾಗಿ ಹೇಳಿಕೆ ನೀಡಲಿಲ್ಲ. ಅಮೆರಿಕನ್ ವಿಮಾನ ಚಾಲಕ ಜಿಮ್ಮಿ ಏಂಜಲ್ 16 ನವಂಬರ್ 1933ರಲ್ಲಿ ಅತ್ಯಮೂಲ್ಯವಾದ ಅದಿರಿನ ಜಾಡನ್ನು ಹಿಡಿದು ಜಲಪಾತದ ಮೇಲೆ ವಿಮಾನದಲ್ಲಿ ಹಾದು ಹೋಗುವವರೆಗೂ ಇದರ ಬಗ್ಗೆ ಹೊರಗಿನ ಪ್ರಪಂಚಕ್ಕೆ ತಿಳಿದಿರಲಿಲ್ಲ.
ಅಕ್ಟೋಬರ್ 9, 1937ರಲ್ಲಿ ತನ್ನ ಪರಿಶೋಧನೆಯನ್ನು ಮುಗಿಸಿ ಹಿಂದಿರುಗುವಾಗ, ಏಂಜಲ್ ತನ್ನ ಮೆಟಲ್ ಏರ್ಕ್ರ್ಯಾಫ್ಟ್ ಕಾರ್ಪೋರೇಶನ್ ಫ್ಲೆಮಿಂಗೋದ ಏಕಫಲಕ ವಿಮಾನ ಎಲ್ ರಿಯೋ ಕಾರೋನಿ ಯನ್ನು ಆಯನ್-ತೆಪುಯಿ ಪರ್ವತದ ಮೇಲೆ ನಿಲುಗಡೆ ಮಾಡಲು ಪ್ರಯತ್ನಿಸಿದ, ಆದರೆ ಜವುಗು ಭೂಮಿಯ ಮೇಲೆ ವಿಮಾನದ ಗಾಲಿಗಳು ಹುದುಗಿದ್ದರಿಂದಾಗಿ, ಈತ ಹಾಗು ಈತನ ಪತ್ನಿ ಮರಿಯೇಳನ್ನು ಒಳಗೊಂಡಂತೆ ಈತನ ಮೂವರು ಸಹಚರರು ತೆಪುಯಿ ಪರ್ವತಕ್ಕೆ ಕಾಲ್ನಡಿಗೆಯಲ್ಲಿ ಏರುವಂತಾಯಿತು. ಅವರಿಗೆ ಮತ್ತೆ ಜನನಿಬಿಡ ಪ್ರದೇಶಗಳಿಗೆ ಮರಳಲು 11 ದಿವಸಗಳು ಹಿಡಿಯಿತು, ಆದರೆ ಅವರ ಸಾಹಸಕಾರ್ಯಗಳ ಬಗ್ಗೆ ಸುದ್ದಿಯು ಹರಡಿತು, ಜೊತೆಗೆ ಈತನ ಗೌರವಾರ್ಥವಾಗಿ ಜಲಪಾತಕ್ಕೆ ಏಂಜಲ್ ಜಲಪಾತವೆಂದು ಹೆಸರಿಸಲಾಯಿತು.
ಏಂಜಲ್ ನ ವಿಮಾನವು, ಹೆಲಿಕಾಫ್ಟರ್ ಮೂಲಕ ಮೇಲೆತ್ತುವವರೆಗೂ 33 ವರ್ಷಗಳ ಕಾಲ ಟೆಪುಯ್ ಪರ್ವತದ ಮೇಲಿತ್ತು. ಇದನ್ನು ಮರಕಾಯ್ ನಲ್ಲಿರುವ ವಾಯುಯಾನ ವಸ್ತುಸಂಗ್ರಹಾಲಯದಲ್ಲಿ ರಕ್ಷಿಸಲಾಗಿತ್ತು ಜೊತೆಗೆ ಇದೀಗ ಇದನ್ನು ಸಿಯುಡಾಡ್ ಬೋಲಿವರ್ ವಿಮಾನನಿಲ್ದಾಣದ ಹೊರಭಾಗದಲ್ಲಿ ಸಂರಕ್ಷಿಸಲಾಗಿದೆ.
ಜಲಪಾತಕ್ಕೆ ನೀರನ್ನು ಪೂರೈಸುವ ನದಿಯನ್ನು ತಲುಪಿದ ಮೊದಲ ದಾಖಲಿತ ಪಾಶ್ಚಿಮಾತ್ಯನೆಂದರೆ ಲಾಟ್ವಿಯದ ಪರಿಶೋಧಕ ಅಲೆಕ್ಸಾನ್ಡ್ರಸ್ ಲೈಮೆ, ಈತ ಸ್ಥಳೀಯ ಪೆಮೊನ್ ಸಮುದಾಯದಲ್ಲಿ ಅಲೆಜಾನ್ಡ್ರೋ ಲೈಮೆ ಎಂದೇ ಪರಿಚಿತನಾಗಿದ್ದಾನೆ. ಈತ 1955ರಲ್ಲಿ ಆಯನ್-ಟೆಪುಯಿ ಪರ್ವತವನ್ನು ಆರೋಹಣ ಮಾಡಿದ. ಈತ ಇದೇ ಪರ್ಯಟನದಲ್ಲಿ ಏಂಜಲ್ ನ ವಿಮಾನವನ್ನು ತಲುಪಿದ, ಇದು ವಿಮಾನ ಪರ್ವತದ ಮೇಲೆ ನಿಲುಗಡೆಯಾದ 18 ವರ್ಷಗಳ ನಂತರದ ಅವಧಿಯಾಗಿತ್ತು. ಈತ ಜಲಪಾತಕ್ಕೆ ನೀರನ್ನು ಪೂರೈಕೆ ಮಾಡುವ ನದಿಗೆ ಲಾಟ್ವಿಯಾದ ಒಂದು ನದಿಯ ಜ್ಞಾಪಕಾರ್ಥವಾಗಿ ಗುಜ ಎಂಬ ಹೆಸರನ್ನು ನೀಡಿದ, ಆದರೆ ನದಿಗೆ ಪೆಮೊನ್-ನೀಡಿದ ಹೆಸರಾದ ಕೆರೆಪ್ ಅನ್ನೇ ಇಂದಿಗೂ ಸಹ ವ್ಯಾಪಕವಾಗಿ ಬಳಸಲಾಗುತ್ತದೆ.
ಚುರನ್ ನದಿಯಿಂದ ಜಲಪಾತದ ಅದರ ತಳಕ್ಕೆ ದಾರಿ ಮಾಡಿಕೊಡುವ ಕಾಲುದಾರಿಯನ್ನು ಸ್ವಚ್ಚ ಮಾಡಿದ ಮೊದಲ ವ್ಯಕ್ತಿಯೂ ಸಹ ಲೈಮೆ. ಮಾರ್ಗಮಧ್ಯದಲ್ಲಿ, ಸಾಮಾನ್ಯವಾಗಿ ಛಾಯಚಿತ್ರಗಳಲ್ಲಿ ಸೆರೆಹಿಡಿಯಲಾಗುವ ಜಲಪಾತದ ದೃಶ್ಯಗಳು ಕಂಡುಬರುತ್ತವೆ. ಇದನ್ನು ಆತನ ಗೌರವಾರ್ಥವಾಗಿ ಮಿರಡೋರ್ ಲೈಮೆ (ಸ್ಪ್ಯಾನಿಶ್ ನಲ್ಲಿ "ಲೈಮೆಯ ದೃಶ್ಯಾವಳಿ) ಎಂದು ಕರೆಯಲಾಗುತ್ತದೆ. ಈ ಕಾಲುದಾರಿಯನ್ನು ಈಗ ಹೆಚ್ಚಾಗಿ ಪ್ರವಾಸಿಗಳು ಬಳಕೆಮಾಡುತ್ತಾರೆ, ಇದು ಅವರನ್ನು ಇಸ್ಲಾ ರಾಟನ್ ಶಿಬಿರದಿಂದ ಸಣ್ಣ ಕಾಡು ಜಮೀನಿಗೆ ಕೊಂಡೊಯ್ಯುತ್ತದೆ.
ಜಲಪಾತದ ಅಧಿಕೃತ ಎತ್ತರವನ್ನು ನ್ಯಾಷನಲ್ ಜಿಯೋಗ್ರ್ಯಾಫಿಕ್ ಸೊಸೈಟಿಯ ಸಮೀಕ್ಷೆ ನಿರ್ಧರಿಸಿದೆ, ಈ ಸಮೀಕ್ಷೆಯನ್ನು 1949ರಲ್ಲಿ ಅಮೆರಿಕನ್ ಪತ್ರಕರ್ತ ರುತ್ ರಾಬಿನ್ಸನ್ ನಡೆಸಿದರು.
ಪ್ರವಾಸೋದ್ಯಮ
thumb|center|900px|View of Angel Falls and Auyantepui from Isla Raton camp|alt= ಶುಷ್ಕ ಹವಾಮಾನದ ಕಡೆಭಾಗದಲ್ಲಿ ಭಾಗಶಃ ಮೋಡದಿಂದಾವೃತವಾದ ದೃಶ್ಯಾವಳಿ
ಬಾಹ್ಯ ಕೊಂಡಿಗಳು
ವರ್ಗ:ಅಮೆರಿಕನ್ ವಿಮಾನಚಾಲಕರು ವರ್ಗ:ಬೋಲಿವರ್ (ರಾಜ್ಯ) ವರ್ಗ:ಆರಿನೋಕೋ ಜಲಾನಯನ ಭೂಮಿ ವರ್ಗ:ವೆನೆಜುವೆಲಾದ ನದಿಗಳು ವರ್ಗ:ವೆನೆಜುವೆಲಾದ ಜಲಪಾತಗಳು ವರ್ಗ:ವೆನೆಜುವೆಲಾದ ವಿಶ್ವ ವರ್ಗ:ಜಲಪಾತಗಳು
ದಿ ಗ್ರಡ್ಜ್
ದಿ ಗ್ರಡ್ಜ್   ಜಪಾನಿ ಚಲನಚಿತ್ರವನ್ನು ಆಧರಿಸಿ 2004 ರ ಅಮೇರಿಕಾದ ಪುನಃ ನಿರ್ಮಾಣಗೊಂಡ ಚಲನಚಿತ್ರJu-on: The Grudge, ಹಾಗೂ ಜೂ-ಆನ್1  ನ್ನಿನ, ಜೂ-ಆನ್  ಸರಣಿಯಲ್ಲಿನ ನಡುಕ ಹುಟ್ಟಿಸುವ ಮೊದಲನೆಯ ಚಲನಚಿತ್ರ. ಅಮೇರಿಕಾದ ಅತ್ಯಂತ ಭಯಾನಕ ದಿ ಗ್ರಡ್ಜ್ ಚಲನಚಿತ್ರ ಸರಣಿಯಲ್ಲಿನ ಚಲನಚಿತ್ರದ ಮೊದಲನೆಯ ಭಾಗವಾಗಿದೆ. ಕೊಲಂಬಿಯಾ ಪಿಕ್ಚರ್ಸ್ ರವರಿಂದ ಅಕ್ಟೋಬರ್ 22, 2004 ರಂದು ಉತ್ತರ ಅಮೇರಿಕಾದಲ್ಲಿ ಈ ಚಲನಚಿತ್ರವು ಬಿಡುಗಡೆಗೊಳಿಸಲ್ಪಟ್ಟಿತು, ಮತ್ತು ತಕಾಶಿ ಶಿಮಿಜು (ಮೂಲ ಸರಣಿಯ ನಿರ್ದೇಶಕರು) ರವರು ನಿರ್ದೇಶಿಸಿದ್ದರೆ, ಸ್ಟೀಫನ್ ಸುಸ್ಕೊ ರವರು ಪುನರ್ರಚನೆಯ ಚಿತ್ರಕಥೆಯನ್ನು ರಚಿಸಿದರು. ಮೂಲ ಸರಣಿಯ ಪರಂಪರೆಯಂತೆಯೇ, ಘಟನೆಗಳ ಒಂದು ಪುನರಾವಲೋಕನದ ಅನುಕ್ರಮವಾದ ಮುಖಾಂತರ ಚಲನಚಿತ್ರದ ಕಥಾವಸ್ತುವು ಹೇಳಲ್ಪಟ್ಟಿದೆ ಮತ್ತು ನಡುವೆ ಬರುವ ಅನೇಕ ಉಪ ಕಥೆಗಳನ್ನು ಒಳಗೊಂಡಿದೆ.
ಈ ಚಲನಚಿತ್ರವು ಇತರೆ ಎರಡು ಪುನರಾವೃತ್ತಿಗಳ ಹುಟ್ಟಿಗೆ ಕಾರಣವಾಯಿತು: ದಿ ಗ್ರಡ್ಜ್ 2  (ಇದು ಅಕ್ಟೋಬರ್ 13, 2006 ರಂದು ಪ್ರದರ್ಶಿಸಲ್ಪಟ್ಟಿತು) ಮತ್ತು ದಿ ಗ್ರಡ್ಜ್ 3 (ಇದು ಮೇ 12, 2009 ರಂದು ಬಿಡುಗಡೆಯಾಯಿತು).
ಸಾರಾಂಶ
ಒಂದು ಶಕ್ತಿಶಾಲಿ ಕ್ರೋಧ ಅಥವಾ ಉತ್ಕಟ ದುಃಖದ ಗಟ್ಟಿ ಹಿಡಿತದಲ್ಲಿ ಯಾರಾದರೊಬ್ಬರು ಮರಣಹೊಂದಿದಾಗ ಹುಟ್ಟುವಂತಹ ಒಂದು ಶಾಪವನ್ನು ದಿ ಗ್ರಡ್ಜ್ ವರ್ಣಿಸುತ್ತದೆ (ಆನ್ರಿಯೊ ನೋಡಿರಿ). ಆ ವ್ಯಕ್ತಿಯು ಗತಿಸಿದ ಸ್ಥಳದಲ್ಲಿ ಆ ಅಭಿಶಾಪವು ಸಂಗ್ರಹಿಸಲ್ಪಟಡುತ್ತದೆ. ಈ ಕ್ರೂರ ಹತ್ಯೆಗೆ ಸಂಬಂಧಿಸಿದ ಅತಿ ಮಾನವ ಶಕ್ತಿಯನ್ನು ಎದುರಿಸಿದವರು ಸಾಯುತ್ತಾರೆ ಮತ್ತು ಆ ಕೇಡು ಪದೇ ಪದೇ ಪುನರ್ಜನ್ಮಿಸುತ್ತದೆ, ಭಯಾನಕ ಕೊನೆಯಿಲ್ಲದ ಬೆಳೆಯುತ್ತಿರುವ ಕೊಂಡಿಯಲ್ಲಿ ಬಲಿಪಶುವಿನಿಂದ ಬಲಿಪಶುವಿಗೆ ದಾಟಿಸಲ್ಪಡುತ್ತದೆ. ಈ ಕೆಳಗಿನ ಘಟನೆಗಳು ಅವುಗಳ ಯಥಾರ್ಥ ಕ್ರಮದಲ್ಲೇ ವಿವರಿಸಲ್ಪಟ್ಟಿವೆ (ಇದು ಚಲನಚಿತ್ರದಲ್ಲಿ ತೋರಿಸುವ ಕ್ರಮದ ವ್ಯವಸ್ಥೆಗಿಂತ ಭಿನ್ನವಾಗಿದೆ).
ಪರಿಚಯ
ತನ್ನ ಮುಖದ ಮೇಲೆ ಗಾಬರಿಯ ನೋಟ ಹೊಂದಿರುವ, ತಮ್ಮ ಹೆಚ್ಚು ಎತ್ತರದ ಬಾಲ್ಕನಿಯ ಮೇಲೆ ನಿಂತಿರುವ, ಪೀಟರ್ ಕಿರ್ಕ್ (ಬಿಲ್ ಪುಲ್ ಮನ್), ಎಂಬ ವ್ಯಕ್ತಿಯ ಮೇಲೆ ಚಲನಚಿತ್ರವು ಪ್ರಾರಂಭವಾಗುತ್ತದೆ. ಅವರ ಪತ್ನಿ, ಮರಿಯ (ರೋಸಾ ಬ್ಲಸಿ), ತಮ್ಮ ಪ್ರತ್ಯೇಕ ಬಹುಮಹಡಿ ಕಟ್ಟಡದ ಮನೆಯ ಒಳಗಿನಿಂದ ಅವರ ಕಡೆ ನೋಡಿ ಏನು ತಪ್ಪಾಗಿದೆಯೆಂದು ಕೇಳುತ್ತಾಳೆ. ಯಾವುದೇ ಮಾತು ಅಥವಾ ಹಿಂಜರಿತವಿಲ್ಲದೆ, ಅವರು ತಾವೇ ಸ್ವತಃ ಬಾಲ್ಕಾನಿಯಿಂದಾಚೆ ಧುಮುಕಿ, ಗಾಬರಿಯಾದ ಮರಿಯ ನೋಡುತ್ತಿರುವಂತೆಯೇ, ಆತ್ಮಹತ್ಯೆ ಮಾಡಿಕೊಳ್ಳುತ್ತಾರೆ.
ವಿಲಿಯಮ್ಸ್ ಕುಟುಂಬ
ಮಾಥ್ಯೂ ವಿಲಿಯಮ್ಸ್ (ವಿಲಿಯಮ್ ಮಾಪೊಥರ್), ಅವರ ಪತ್ನಿ ಜೆನ್ನಿಫರ್ (ಕ್ಲಿಯಾ ಡುವಲ್), ಹಾಗೂ ಅವರ ನರಳುತ್ತಿರುವ ತಾಯಿ, ಎಮ್ಮಾ, ಸೈಕಿ ಮನೆಗೆ ಹೋಗಿರುತ್ತಾರೆ. ಜೆನ್ನಿಫರ್ ಗೆ ತನ್ನ ಜಪಾನಿನಲ್ಲಿನ ಜೀವನದಿಂದ ಅಸುಖಿಯಾಗಿದ್ದಳು; ಆಕೆ ಅಲ್ಲಿನ ಭಾಷೆ ಮಾತನಾಡಲಾರಳು ಹಾಗೂ ಕಾಲ್ನಡಿಗೆ ಹೋಗುವಾಗ ಒಮ್ಮೆ ಕಳೆದುಹೋಗಿದ್ದಳು. ಮಾಥ್ಯೂ ಆಕೆಗೆ ಅಲ್ಲಿನ ಪರಿಸ್ಥಿತಿಗಳು ಸುಧಾರಿಸುತ್ತವೆ, ಮತ್ತು ಹಾಗಾಗದಿದ್ದರೆ ತಮ್ಮ ಕುಟುಂಬವು ಸಂಯುಕ್ತ ಸಂಸ್ಥಾನಕ್ಕೆ ಹಿಂದಿರುಗುವುದೆಂದು ಭರವಸೆ ಕೊಡುತ್ತಾರೆ.
ಜೆನ್ನಿಫರ್ ತನ್ನ ಒಂದು ಕೊಠಡಿಯಲ್ಲಿನ ಹಾಸಿಗೆಯ ಮೇಲೆ ಮಲಗಿಕೊಳ್ಳುತ್ತಾಳೆ. ಆಕೆಯ ಬೋಗುಣಿಯಂತಹ ಪಾತ್ರೆಯು ನೆಲಕ್ಕೆ ಬಿದ್ದ ಶಬ್ದವು ಆಕೆಯು ಗಾಬರಿಯಿಂದ ಏಳುವಂತೆ ಮಾಡುತ್ತದೆ ಹಾಗೂ ಆಕೆಯು ನೆಲದ ಮೇಲೆ ಪಾತ್ರೆಯನ್ನು ಕಾಣುತ್ತಾಳೆ, ಅದರಲ್ಲಿರುವ ಪದಾರ್ಥಗಳು ಎಲ್ಲಾ ಕಡೆಯೂ ಚೆಲ್ಲಾಪಿಲ್ಲಿಯಾಗಿರುತ್ತವೆ. ಆಕೆಯು ಎಮ್ಮಾಳನ್ನು ಈ ರೀತಿ ಗಲೀಜು ಮಾಡಿದ್ದಕ್ಕಾಗಿ ಬಯ್ಯುತ್ತಾಳೆ, ಆದರೆ ನಂತರ ಒಂದು ಮಗುವಿನ ಎಳೆದುಕೊಂಡು ಹೋದಂತಹ ಒದ್ದೆಯಾದ ಹೆಜ್ಜೆಗುರುತುಗಳು ನಡುಮನೆಯಿಂದ ಹೊರಗೆ ಹೋಗಿರುವುದನ್ನು ಕಾಣುತ್ತಾಳೆ. ಆಕೆಯು ಮೆಟ್ಟಿಲುಗಳು ಇಳಿಯುವ ಸ್ಥಳದ ಮೇಲೆ ಒಂದು ಬೆಕ್ಕನ್ನು ನೋಡುತ್ತಾಳೆ ಹಾಗೂ ಬಿಳಿಯ ತೋಳುಗಳ ಒಂದು ಜೊತೆ ನಿಧಾನವಾಗಿ ಅದನ್ನು ಎತ್ತಿಕೊಳ್ಳುವುದನ್ನು ಗಮನಿಸುತ್ತಾಳೆ. ಆಕೆಯು ಹಾಗೆಯೇ ಮಹಡಿಯ ಮೇಲೆ ಹೋಗಿ ತನ್ನ ಮಲಗುವ ಕೊಠಡಿಯನ್ನು ಪ್ರವೇಶಿಸುತ್ತಾಳೆ (ತೊಷಿಯೊ ನ ಹಿಂದಿನ ಮಲಗುವ ಕೊಠಡಿ). ಬಾಗಿಲು ಆಕೆಯ ಹಿಂದೆಯೇ ಮುಚ್ಚಿಕೊಳ್ಳುತ್ತದೆ.
ಮಾಥ್ಯೂ ಕೆಲಸದಿಂದ ಹಿಂತಿರುಗಿ ಬಂದಾಗ, ಕಸವು ಎಲ್ಲಾ ಕಡೆಯೂ ಚೆಲ್ಲಾಪಿಲ್ಲಿಯಾಗಿ ಬಿದ್ದಿದ್ದು ಮನೆಯು ಸಂಪೂರ್ಣವಾಗಿ ಅಸ್ತವ್ಯಸ್ತವಾಗಿರುವುದನ್ನು ಕಂಡರು. ಅವರು ತಮ್ಮ ಪತ್ನಿಯನ್ನು ಕರೆಯುತ್ತಾರೆ, ಆಕೆಯು ಅವರಿಗೆ ಉತ್ತರಿಸುವುದಿಲ್ಲ. ಅವರು ಕೊನೆಗೆ ಆಕೆಯು ತಮ್ಮ ಹಾಸಿಗೆಯ ಮೇಲೆ ಚಲಿಸಲು ಇಲ್ಲವೇ ಮಾತನಾಡಲೂ ಸಾಧ್ಯವಾಗದೆ ಉಸಿರಾಡಲು ಕಷ್ಟಪಡುತ್ತಿರುವಂತಹ ಪರಿಸ್ಥಿತಿಯಲ್ಲಿ ಕಂಡರು. ಅವರು ಒಂದು ತುರ್ತು ಚಿಕಿತ್ಸಾ ವಾಹನವನ್ನು ಕರೆಯುವ ಮೊದಲೇ, ಬೆಕ್ಕಿನಂತೆ ಧ್ವನಿ ಮಾಡುತ್ತಿರುವ ತೊಷಿಯೊ (ಯುಯಾ ಒಜೇಕಿ ) ಎಂಬ ಯುವಕನ ತಕ್ಷಣದ ಬಾಹ್ಯ ಚಹರೆಯಿಂದ ಅವರು ಗಾಬರಿಗೊಂಡರು. ಇದ್ದಕ್ಕಿದ್ದಂತೆ ತೊಷಿಯೊ ತಮ್ಮ ತಲೆಯ ಮೇಲೆ ಕಾಣಿಸಿಕೊಂಡಾಗ ಅವರು ಹೋಗಿ ಬಚ್ಚಲು ಮನೆಗೆ ಒರಗಿಕೊಂಡರು.
ಆ ನಂತರ, ಮಾಥ್ಯೂ ಅವರ ಸಹೋದರಿ, ಸುಸಾನ್, ಕಛೇರಿಯಿಂದ ಹೊರಡಲು ತಯಾರಾಗುತ್ತಿದ್ದರು. ಕರೆ ಮಾಡಲು ಪ್ರಯತ್ನಿಸಿದ ನಂತರ, ಸುಸಾನ್ ಮಾಥ್ಯೂ ಅವರನ್ನು ತಲುಪಲು ಸಾಧ್ಯವಾಗದೇ ಹೋದುದರಿಂದ ಹೆಚ್ಚು ಚಿಂತೆಗೊಳಗಾಗುತ್ತಾರೆ. ಆಕೆಯು ತನ್ನ ಕಛೇರಿಯ ಕಟ್ಟಡವನ್ನು ಬಿಟ್ಟು ಹೊರಡಲು ಪ್ರಾರಂಭಿಸಿದಾಗ, ಆಕೆಯು ಹಜಾರದ ದಾರಿಯಿಂದ ಬರುತ್ತಿರುವ ನರಳುವಿಕೆಯ ಧ್ವನಿಯಿಂದ ನಿಲ್ಲಿಸಲ್ಪಟ್ಟರು. ಆಕೆಯು ಕೂಡಲೆ ಮೆಟ್ಟಿಲುಗಳ ಕಡೆ ನಿರ್ಗಮಿಸುತ್ತಾರೆ ಆದರೆ ದೀಪಗಳು ಮಿನುಗುಟ್ಟುತ್ತಾ ಒಡೆದು ಚೂರು ಚೂರಾದಾಗ ಆಕೆಯು ಗಾಬರಿಗೊಳ್ಳುತ್ತಾರೆ. ಸುಸಾನ್ ಕಯಕೊ (ಟಕಕೊ ಫುಜಿ) ನ ಭೂತವು ಮೆಟ್ಟಿಲುಗಳ ಮೇಲೆ ತೆವಳುತ್ತಾ ಬರುತ್ತಿರುವುದನ್ನು ಕಟಕಟೆಯ ಮೇಲಿನಿಂದ ನೋಡುತ್ತಾರೆ. ಸುಸಾನ್ ಅತ್ಯಂತ ಹತ್ತಿರದ ಹಜಾರದ ದಾರಿಗೆ ವೇಗವಾಗಿ ನುಗದ್ಗಿದರು ಆದರೆ ಕಯಕೊ ಅವರ ಸೆಲ್ ಫೋನನ್ನು ಹಿಡಿದು ಕಿತ್ತಿಕೊಳ್ಳುವಲ್ಲಿ ಯಶಸ್ವಿಯಾಯಿತು. ಸುಸಾನ್ ಸಹಾಯ ಬೇಡುತ್ತಾ, ಸುರಕ್ಞಾ ಕಛೇರಿಗೆ ಹೋದರು. ಅಲ್ಲಿ, ಸುರಕ್ಷಾ ಕಾವಲುಗಾರನು ಅದೇನೆಂದು ತಿಳಿಯಲು ಪ್ರಯತ್ನಿಸುತ್ತೇನೆಂದು ವಾಗ್ದಾನ ಮಾಡಿದನು. ರಕ್ಷಣಾ ಕಾವಲುಗಾರನು ತನಿಖೆ ಮಾಡುವಾಗ ಸುಸಾನ್ ಮಾಹಿತಿ ಪರದೆಯನ್ನು ಗಮನಿಸುತ್ತಿದ್ದರು. ಆದಾಗ್ಯೂ, ಅವನಿಗೆ ಏನೂ ಮಾಹಿತಿ ಸಿಗದ ಕಾರಣ ಹೊರಟು ಹೋದನು. ಆ ನಂತರ, ದೀಪಗಳು ಮಿನುಗುಟ್ಟಿತು ಮತ್ತು ಕಯಕೊ ನಡುಮನೆಯ ಮಾರ್ಗದಲ್ಲಿ ನೆರಳುಗಳಾಚೆಯಿಂದ ಎದ್ದನು ಹಾಗೂ ಸುರಕ್ಷಾ ಕ್ಯಾಮರಾದ ಕಡೆಗೆ ನಡೆದನು. ಸುಸಾನ್ ಓಡಿದರು.
ಸುಸಾನ್ ತನ್ನ ಬಹುಮಹಡಿ ಕಟ್ಟಡದ ಮನೆಗೆ ಒಂದು ಟಾಕ್ಸಿ ಕ್ಯಾಬ್ ಅನ್ನು ತೆಗೆದುಕೊಂಡು ಬಂದರು. ಆಕೆಯು ಲಿಫ್ಟ್ ಅನ್ನು ಪ್ರವೇಶಿಸಿದಾಗ, ಅದು ಅನೇಕ ಮಹಡಿಗಳನ್ನು ಏರಿತು. ಸುಸಾನ್ ಗಮನಿಸಲೇ ಇಲ್ಲ, ಆದರೂ, ಆಕೆಯು ದಾಟಿದ ಪ್ರತಿ ಲಿಫ್ಟ್ ನ ಬಾಗಿಲುಗಳಾಚೆ ತೊಷಿಯೊ ನಿಂತಿದ್ದು ದಾಟುತ್ತಿದ್ದ ಪ್ರತಿ ಮಹಡಿಯ ಹತ್ತಿರಕ್ಕೆ ನಿರಂತರವಾಗಿ ಬರುತ್ತಲೇ ಇತ್ತು. ಸುಸಾನ್ ಸುರಕ್ಷಿತವಾಗಿ ಒಳಗೆ ಬಂದರು ಆಗ ಆಕೆಯ ಫೋನ್ ಬಾರಿಸಿತು. ಅದು ಮಾಥ್ಯೂ ಆಗಿದ್ದು ತಮ್ಮ ಬಹುಮಹಡಿ ಕಟ್ಟಡದ ಮನೆಯ ಸಂಖ್ಯೆಯನ್ನು ಮರೆತಿರುವ ಕಾರಣ ಮತ್ತು ಮನೆಯ ಕರೆಗಂಟೆಯನ್ನು ಬಾರಿಸಿ ಒಳಗೆ ಹೋಗಲು ಕೇಳುತ್ತಿದ್ದರು. ತನ್ನನ್ನು ಎಲ್ಲಿ ಕಾಣಬೇಕೆಂದು ಅವರಿಗೆ ತಿಳಿಸಿದರು ಮತ್ತು ಆ ಕರೆಗಂಟೆಯನ್ನು ತನ್ನ ಫೋನಿನ ಮೂಲಕ ನಡೆಯುವಂತೆ ಮಾಡಿದರು. ಆಕೆಯು ಸರಿಯಾಗಿ ನಡೆಯುವಂತೆ ಮಾಡಿದ ತಕ್ಷಣ ಆ ಮನೆಯ ಕರೆಗಂಟೆಯು ಹೊಡೆದುಕೊಂಡಿತು. ಮಾಥ್ಯೂಗೆ ಬರಲು ಬಹುಶಃ ಸಮಯ ಇನ್ನೂ ಆಗಿರಲಿಕ್ಕಿಲ್ಲವೆಂದು ಯೋಚಿಸಿ, ಆಕೆಯು ಬಾಗಿಲಿನ ಇಣುಕು ಕಿಂಡಿಯಿಂದ ನೋಡಿ ಪರೀಕ್ಷಿಸಿದರು. ಅದು ಮಾಥ್ಯೂನೇ ಎಂದು ತಿಳಿದು ಆಶ್ಚರ್ಯಗೊಂಡು, ಸುಸಾನ್ ಅವರು ಕುಚೇಷ್ಟೆ ಮಾಡುತ್ತಿರ ಬಹುದೆಂದು ನಂಬಿದರು. ಆಕೆಯು ಜೋರಾಗಿ ಕೋಪದಿಂದ ಬಾಗಿಲನ್ನು ತೆರೆದರು, ಆದರೆ ಅಲ್ಲಿ ಯಾರೂ ಇರಲಿಲ್ಲ. ಮರಣದ ಭಯಂಕರ ನಡುಗುವ ಶಬ್ದ ಸುಸಾನ್ ಕೈಯಲ್ಲಿರುವ ಫೋನ್ ಮುಖಾಂತರ ಜೋರಾಗಿ ಹೊರಬಂದಿತು. ಆಕೆಯು ತನ್ನ ಫೋನ್ ಅನ್ನು ಬೀಳಿಸಿ ಮುರಿದು ಹಾಕುತ್ತಾರೆ, ಆದರೂ ನಡುಗುವ ಆ ಶಬ್ದವು ಇನ್ನೂ ಕೇಳುತ್ತಲೇ ಇರುತ್ತದೆ. ಹಾಸಿಗೆಯಲ್ಲಿ ಭಯದಿಂದ ಕುಗ್ಗಿ ಸುಸಾನ್ ಹೊದಿಕೆಯಡಿಯಲ್ಲಿ ತಲುಪಿದರು ಹಾಗೂ ತನ್ನ ಫೋನ್ ನಿಂದ ಮೊಲದ ಪಾದದ ಫೋನ್ ಚಾರ್ಮ್ ಅನ್ನು ಎಳೆದು ತೆಗೆದರು ಹಾಗೂ ಹೆದರಿಕೆಯಲ್ಲಿ ಅದನ್ನು ಕೆಳಗೆ ಬೀಳಿಸಿದರು. ಹೊದಿಕೆಯ ಕೆಳಗಿನಿಂದ ದೊಡ್ಡ ಅಲೆಯಂತೆ ಒಂದು ಗಂಟು ಮೇಲೆ ಬಂದಿತು ಹಾಗೂ ಸುಸಾನ್ ಕಡೆಗೆ ಚಲಿಸಿತು. ಆಕೆಯು ಹೊದಿಕೆಗಳನ್ನು ಎತ್ತಿ ಹಿಡಿದಾಗ, ಕಯಕೊ ನ ಮುಖವನ್ನು ನೋಡಿದರು. ಆಕೆಯು ಏಕಾಏಕಿ ಕೆಳಗೆ ಎಳೆಯಲ್ಪಟ್ಟರು ಮತ್ತು ಇಬ್ಬರೂ ಸಂಪೂರ್ಣವಾಗಿ ಮಾಯವಾದರು.
ಸಾಮಾಜಿಕ ಕಾರ್ಯಕರ್ತರು
(ವಿಲಿಯಮ್ಮರು ಆ ಮನೆಗೆ ಬಂದ ಸ್ವಲ್ಪ ದಿನಗಳ ನಂತರದ ಕಾಲದಲ್ಲಿ ಅವುಗಳು ನಡೆದದ್ದಾದರೂ, ಈ ವಿಭಾಗದ ಘಟನೆಗಳು ಚಲನಚಿತ್ರದುದ್ದಕ್ಕೂ ತೋರಿಸಲ್ಪಟ್ಟಿವೆ). ಎಮ್ಮಾಳ ಯೋಗಕ್ಷೇಮ ನೋಡಿಕೊಳ್ಳುವುದು ಹಾಗೂ ಮನೆಯನ್ನು ಚೊಕ್ಕಟಗೊಳಿಸುವುದು ಯೊಕೊ (ಯೊಕೊ ಮಾಕಿ) ಎಂಬ ಹುಡುಗಿಯ ಕೆಲಸ. ನೆಲದ ಮತ್ತು ಪಾವಟಿಗೆಗಳ ಮೇಲಿನ ಕಸವನ್ನು ತೆಗೆಯುವಾಗ, ಮಹಡಿಯ ಮೇಲಿನ ಕೊಠಡಿಯ ಸ್ಥಳದ ಸುತ್ತಲೂ ಯಾರೋ ಓಡಾಡುತ್ತಿರುವುದನ್ನು ಆಕೆ ಕೇಳಿಸಿಕೊಂಡಳು. ಆ ಶಬ್ದವನ್ನೇ ಅನುಸರಿಸಿಕೊಂಡು ಹೋದಾಗ, ಯೊಕೊ ಆ ಮಲಗುವ ಕೊಠಡಿಯಲ್ಲಿನ ಬಚ್ಚಲಿನ ಒಳಗಡೆ ಹೋದಳು ಹಾಗೂ ಮಹಡಿಗೆ ದಾರಿ ಮಾಡಿಕೊಡುವ ಒಂದು ಚಿಕ್ಕ ಬಾಗಿಲನ್ನು ಮಾಳಿಗೆಯಲ್ಲಿ ಕಂಡಳು. ಲೈಟರ್ ಉಪಯೋಗಿಸಿ, ಯೊಕೊ ಆ ಬಾಗಿಲಿನ ಮುಖಾಂತರ ತನ್ನ ತಲೆಯನ್ನು ಹೊರಹಾಕಿ ನೋಡಿದಳು ಮತ್ತು ಶಬ್ದದ ಮೂಲವನ್ನು ಹುಡುಕುತ್ತಾ, ನಿಧಾನವಾಗಿ ಸುತ್ತಲೂ ತಿರುಗಿದಳು. ಆಕೆಯು ಅಕಸ್ಮಾತ್ತಾಗಿ ಆನ್ರಿಯೊ ಜೊತೆ ಮುಖಾಮುಖಿಯಾದಳು, ಆದು ಈಗ ಕಯಾಕೊ ಸೈಕಿ ಯಾಗಿ ಪರಿವರ್ತಿತವಾಗಿತ್ತು, ಅದು ಆಕೆಯ ಮೇಲೆ ಆಕ್ರಮಣ ಮಾಡಿ, ಬಚ್ಚಲು ಮನೆಯ ತನಕ ಎಳೆದುಕೊಂಡು ಹೋಯಿತು.
ಯೊಕೊ ಮಾಯವಾದ ಮೇಲೆ ಆ ಮನೆಯಲ್ಲಿ (ಸೆಟಗಯ ದಲ್ಲಿ) ಕೆಲಸಗಳನ್ನು ಮಾಡಲು ಹಾಗೂ ಎಮ್ಮಾಳನ್ನು ನೋಡಿಕೊಳ್ಳಲು ಕರೆನ್ ಡೇವಿಸ್ (ಸಾರಾ ಮೈಖೆಲ್ ಗೆಲ್ಲರ್)ಳನ್ನು ಕರೆಸಿದರು. ಕೆಲಸ ಮಾಡುತ್ತಿರುವಾಗ, ಟೇಪುಗಳಿಂದ ಭದ್ರವಾಗಿ ಮುಚ್ಚಲ್ಪಟ್ಟ ಒಂದು ಬಚ್ಚಲು ಮನೆಯನ್ನು ಕರೆನ್ ಕಂಡಳು ಹಾಗೂ ಅದರಿಂದ ಬೆಕ್ಕು ಕೂಗುತ್ತಿರುವಂತಹ ಶಬ್ದವು ಬರುತ್ತಿತ್ತು. ಆಕೆಯು ಆ ಟೇಪುಗಳನ್ನು ಕಿತ್ತು ಮತ್ತು ಬಾಗಿಲನ್ನು ತೆರೆದಾಗ, ಅವಳಿಗೆ ಅಲ್ಲಿ ಒಬ್ಬ ಚಿಕ್ಕ ಹುಡುಗನು ದೊರಕಿದನು (ತೊಷಿಯೊ). ಆ ಹುಡುಗನು ಕೆಳಗಡೆ ಬರಲು ನಿರಾಕರಿಸಿದನು ಅದರಿಂದ ಆಕೆಯು ಅವನ ಹೆಸರನ್ನು ಕೇಳಿದಳು. ಅವನು ಒಂದು ಧ್ವನಿ ರಹಿತ ವಿಲಕ್ಷಣ ಸ್ವರದಲ್ಲಿ "ತೊಷಿಯೊ," ಎಂದು ತಿಳಿಸಿದನು. ಎಮ್ಮಾ ಮತ್ತೊಂದು ಕೊಠಡಿಯಲ್ಲಿ ಕದಲುತ್ತಾ ಗೊಣಗುಟ್ಟಲಾರಂಭಿಸಿದಳು. ಕರೆನ್ ಆಕೆಯನ್ನು ಸಮಾಧಾನ ಪಡಿಸುತ್ತಿರುವಂತೆ, ಕೊಠಡಿಯ ಒಂದು ಮೂಲೆಯಿಂದ ಕೂದಲಿನ ಒಂದು ಕಪ್ಪು ನೆರಳು, ಎಮ್ಮಾಳನ್ನು ಹೆದರಿಸುತ್ತಾ ಹೊರಬಂದಿತು. ಕಯಕೊ ಎಮ್ಮಾಳ ಬಳಿ ತಲುಪುತ್ತಿರುವುದನ್ನು ಕರೆನ್ ನೋಡಿದಳು. ಆಕೆಯ ಮುಖವನ್ನು ಸಂಪೂರ್ಣವಾಗಿ ಮುಚ್ಚಿದ್ದ ಕಯಕೊಳ ಕೂದಲು, ಹಿಂದಕ್ಕೆ ಹಾರಿ ಆಕೆಯ ಕಣ್ಣಿನ ಬಿಳಿಯನ್ನು ಪ್ರದರ್ಶಿಸಿತು. ಕಣ್ಣು ಗುಡ್ಡೆಗಳು ಒಂದು ಪಕ್ಕಕ್ಕೆ ಉರುಳಿ ಕರೆನ್ ಮೇಲೆ ಕೇಂದ್ರೀಕರಿಸಿತು ಆಗ ಆಕೆಯು ಅತ್ಯಂತ ಭೀತಿಯಿಂದ ಹಿಂದಕ್ಕೆ ಸರಿದಳು.
ಕರೆನ್ ಳ ಮೇಲಾಧಿಕಾರಿ ಅಲೆಕ್ಸ್, ಕೊನೆಗೆ ಬಂದು ಎಮ್ಮಾ ಮೂರ್ಛಿತಳಾಗಿದ್ದು ಹಾಗೂ ಕರೆನ್ ಗಾಬರಿಯ ಸ್ಥಿತಿಯಲ್ಲಿರುವುದನ್ನು ಕಂಡರು. ಕರೆನ್ ಳನ್ನು ಆಸ್ಪತ್ರೆಗೆ ಒಯ್ಯಲ್ಪಟ್ಟರೆ ಪತ್ತೇದಾರರು ಅಲೆಕ್ಸ್ ರನ್ನು ಪ್ರಶ್ನಿಸಿದರು. ಪತ್ತೇದಾರ ನಕಗಾವ (ರಿಯೊ ಇಷಿಬಾಷಿ) ಅಲೆಕ್ಸ್ ರನ್ನು ಅಲ್ಲಿ ವಾಸವಾಗಿದ್ದ ವ್ಯಕ್ತಿಗಳ ಬಗ್ಗೆ ವಿಚಾರಿಸಿದರು ಹಾಗೂ ಯೊಕೊ ಕೆಲಸದಿಂದ ಕಾಣೆಯಾಗಿದ್ದಾಳೆಂದು ಅವರಿಗೆ ಹೇಳಿದರು. ಫೋನ್ ಉಪಕರಣವು ತೊಟ್ಟಿಲಿನಿಂದ ಕಾಣೆಯಾಗಿರುವುದನ್ನು ಬೇಹುಗಾರರು ಗಮನಿಸಿದರು ಹಾಗೂ ಅದರ ಪೇಜ್ ಗುಂಡಿಯನ್ನು ಒತ್ತಿದರು. ಅವರು ಮಹಡಿಯ ಮೇಲಿರುವ ಒಂದು ಚಿಕ್ಕ ಕೊಠಡಿಯಿಂದ ಶಬ್ದ ಬರುತ್ತಿರುವ ಸುಳಿವು ಸಿಕ್ಕಿತು, ಅಲ್ಲಿ ಅವರಿಗೆ ಮಾಥ್ಯೂ ಮತ್ತು ಅವರ ಪತ್ನಿಯ ಶವಗಳು ದೊರಕಿತು ಅವರು ಒಂದು ಭಯಾನಕ ಮನುಷ್ಯನ ದವಡೆಯ ಶೋಧನೆಯನ್ನು ಸಹ ಮಾಡಿದರು, ಅದು ಯಾರಿಗೆ ಸೇರಿರಬಹುದು ಹಾಗೂ ದೇಹದ ಉಳಿದ ಭಾಗವು ಎಲ್ಲಿರ ಬಹುದೆಂದು ಆಶ್ಚರ್ಯ ಪಟ್ಟರು. ನಂತರ ಚಲನಚಿತ್ರದಲ್ಲಿ ಮುಂದುವರಿದು, ಅಲೆಕ್ಸ್, ಕರೆನ್ ಮತ್ತು ಯೊಕೊ ಕೆಲಸ ಮಾಡುವ ಯೋಗಕ್ಷೇಮದ ಅನುಕೂಲತೆಯ ಮೆಟ್ಟಿಲುಗಳಿಂದ ಯೊಕೊ ತೇಲಿಹೋಗುತ್ತಾ ಇಳಿಯುತ್ತಿರುವಂತೆ ಅಲೆಕ್ಸ್ ಪುನಃ ನೋಡಿ ಗುರುತು ಹಿಡಿದರು. ಅವರು ಆಕೆಯ ಕಡೆಗೆ ನಡೆಯುತ್ತಾ ಬರುತ್ತಿರುವಾಗ, ಅದನ್ನು ಅವರು ಸ್ಪರ್ಶಿಸಿ ನೋಡಿದಾಗ ರಕ್ತವೆಂದು ತಿಳಿಯಲ್ಪಟ್ಟ ಒಂದು ದ್ರವದ ಮೇಲೆ ಅಕಸ್ಮಾತ್ತಾಗಿ ಕಾಲು ಜಾರಿದರು. ಅಲೆಕ್ಸ್ ಅವರು ಯೊಕೊಗೆ ಅನೇಕ ಬಾರಿ ಕೂಗಿದರೂ, ಯಾವುದೇ ರೀತಿಯ ಪ್ರತಿಕ್ರಿಯೆಯನ್ನು ತೋರಿಸದೇ ಆಕೆಯು ಮೆಟ್ಟಿಲುಗಳ ಕೆಳಭಾಗವನ್ನು ತಲುಪಿದಳು ಆಕೆಯು ತನ್ನ ಮುಖವನ್ನು ತೋರಿಸಲು ನಂತರ ತಿರುಗಿದಾಗ, ಅಲೆಕ್ಸ್ ಅತ್ಯಂತ ಭೀತಿಯಿಂದ ಕಿರುಚುತ್ತಾ ಮರಣಹೊಂದುತ್ತಾರೆ, ಆಕೆಯ ಮುಖವು ಈಗ ತಳ ಭಾಗದ ದವಡೆಯು ಇಲ್ಲದೆ ಹಾಗೂ ನಾಲಗೆಯು ಹೊರಚಾಚಿ ಜೋತಾಡುತ್ತಿರುವಂತೆ ಅತ್ಯಂತ ಭಯಾನಕವಾಗಿ ವಿಕಾರಗೊಳಿಸಲ್ಪಟ್ಟಂತೆ ತೋರಿಸಲಾಗುತ್ತದೆ ಮತ್ತು ಪರದೆಯು ಕಪ್ಪು ಬಣ್ಣಕ್ಕೆ ಕ್ರಮೇಣ ಮಾಸುತ್ತದೆ.
ಸುಸಾನ್ ರ ಕಛೇರಿಯ ಕಟ್ಟಡದಲ್ಲಿ ತೆಗೆದುಕೊಂಡ ಸಂಪೂರ್ಣ ಸುರಕ್ಷಾ ವಿಡಿಯೊಗಳನ್ನು ಅವರು ಅವಲೋಕಿಸಿದಾಗ ಆತುರದ ಸಾವುಗಳು ಹಾಗೂ ಕಾಣೆಯಾದ ವ್ಯಕ್ತಿಗಳು ಈ ಮನೆಗೆ ಸಂಬಂಧಿಸಿ ಜೋಡಿಸಲ್ಪಟ್ಟಿದ್ದಾರೆಂಬುದು ಪತ್ತೆದಾರ ನಕಗಾವ ರಿಗೆ ನಂಬಿಕೆಯುಂಟಾಯಿತು. ಅವರು ಕಯಕೊ ಹಜಾರದ ಕೆಳಗೆ ಮುಂದುವರಿಯುವುದನ್ನು ಗಮನಿಸಿದರು, ನಂತರ ಕ್ಯಾಮರಾಗೆ ಮುಖಾಮುಖಿಯಾಗಿ ಬಂದಾಗ ವಿಡಿಯೊವು ನಿಧಾನವಾಗಿ ಮರೆಯಾಗುತ್ತದೆ. ನಂತರ ಅವರು ಎರಡು ಕ್ಯಾನ್ ಗ್ಯಾಸೋಲಿನ್ ನ ಸಹಿತ ಸೈಕಿಯ ಮನೆಗೆ ಹಿಂತಿರುಗಿದರು. ಅವರು ಸ್ನಾನದ ತೊಟ್ಟಿಯಲ್ಲಿ ಮುಳುಗುತ್ತಿರುವ ತೊಷಿಯೊ ನ ಧ್ವನಿಯಿಂದ ವಿಚಲಿತರಾದರು. ಅವರು ಪ್ರವೇಶಿಸಿದಾಗ ಸ್ನಾನದ ತೊಟ್ಟಿಯ ಹೊರಗಿನಿಂದ ನೇತಾಡುತ್ತಿರುವ ಒಬ್ಬ ಹುಡುಗನನ್ನು ನೋಡಿದರು ಮತ್ತು ಅವನನ್ನು ಪುನರುಜ್ಜೀವಿತಗೊಳಿಸಲು ಪ್ರಯತ್ನಿಸಿದರು. ಅವನ ಕಣ್ಣುಗಳು ಹರಿತವಾಗಿ ತೆಗೆದಿರುತ್ತವೆ ಹಾಗೂ ತಕೆಯೊ (ತಕಷಿ ಮತ್ಸುಯಾಮಾ) ಅವನ ಹಿಂದಿನಿಂದ ಕಾಣಿಸಿಕೊಳ್ಳುತ್ತದೆ. ತಕೆಯೊ ಅವರನ್ನು ಸ್ನಾನದ ತೊಟ್ಟಿಗೆ ದಬ್ಬಿ ತೊಷಿಯೊ ತರಹ ಅವರನ್ನು ಮುಳುಗಿಸುವ ಮುಂಚೆ ನಕಗಾವ ರಿಗೆ ಕೇವಲ ಸುತ್ತಲೂ ತಿರುಗುವಷ್ಟು ಮಾತ್ರ ಸಮಯವಿತ್ತು.
ಕರೆನ್ ಪೀಟರ್ ನ ವಿಧವೆ, ಮರಿಯಾ ಕಿರ್ಕ್ ಳನ್ನು ಪ್ರಶ್ನಿಸಿದಾಗ, ಆಕೆಗೆ ಮನೆಯ ಬಗ್ಗೆ, ಅದರಲ್ಲಿ ವಾಸಿಸುವವರು ಅಥವಾ ತನ್ನ ಪತಿ ಏಕೆ ಆತ್ಮಹತ್ಯೆ ಮಾಡಿಕೊಂಡರು ಎನ್ನುವ ಬಗ್ಗೆ ಆಕೆಗೆ ಏನೂ ತಿಳಿದಿರುವಂತೆ ಕಾಣಿಸುತ್ತಿರಲಿಲ್ಲ. ಆಕೆ ಕರೆನ್ ಳನ್ನು ಹಳೆಯ ಛಾಯಾಚಿತ್ರಗಳ ಮುಖಾಂತರ ಹುಡುಕಲು ಅನುವುಮಾಡಿಕೊಟ್ಟಳು. ಪ್ರತಿಯೊಂದು ಛಾಯಾಚಿತ್ರದ ಹಿಂಬದಿಯಲ್ಲಿ ಸ್ಪಷ್ಟವಾಗಿ ದಂಪತಿಗಳನ್ನು ಹಿಂಬಾಲಿಸುತ್ತಿರುವ ಜೀವಂತ ಕಯೊಕೊ ವನ್ನು ಕರೆನ್ ಪತ್ತೆ ಹಚ್ಚಿದಳು ಕರೆನ್ ನಂತರ ಆಕೆಯ ಸ್ನೇಹಿತ, ಡೌಗ್ (ಜಾಸನ್ ಬೆಹ್ರ್) ನ ಜೊತೆ ಅವರ ಬಹುಮಹಡಿ ಕಟ್ಟಡದ ಮನೆಯಲ್ಲಿ ಹೋಗಿ ಮಾತನಾಡಲು ಪ್ರಯತ್ನಿಸುತ್ತಾಳೆ. ಆದಾಗ್ಯೂ, ಅವನು ತನ್ನದೇ ಸ್ವಂತ ತನಿಖೆಯ ನಂತರ ಆಕೆಯನ್ನೇ ಹುಡುಕುತ್ತಾ ಹೋಗಿದ್ದಾನೆಂದು ಆಕೆಯು ಪತ್ತೆಹಚ್ಚಿದಳು. ನಂತರ ಕರೆನ್ ಡೌಗ್ ನನ್ನು ಹುಡುಕುತ್ತಾ ಮನೆಗೆ ಹಿಂದಿರುಗಿದಳು.
ಮನೆಯ ಒಳಗಡೆ, ಕರೆನ್ ಳು ಪೀಟರ್ ಕಿರ್ಕ್ ನ ಭೇಟಿಯ ಒಂದು ಹಿನ್ನೋಟವನ್ನು ಅನುಭವಿಸಿದಳು. ಕಯಕೊ ಹಿಂದೆ ಪ್ರಾಧ್ಯಾಪಕ ಪೀಟರ್ ಕಿರ್ಕ್ ರವರ ಒಬ್ಬ ವಿದ್ಯಾರ್ಥಿಯಾಗಿದ್ದಳು ಹಾಗೂ ಅವರಿಂದ ಆಕರ್ಶಿಸಲ್ಪಟ್ಟಿದ್ದಳು ಎಂದು ನಂತರ ಗೊತ್ತಾಯಿತು. ಕಯಕೊ ರವರ ಪತಿ, ತಕೆಯೊ, ಆಕೆಯ ಅಭಿಲಾಷೆಯನ್ನು ಕಂಡುಹಿಡಿದರು ಮತ್ತು ಕೋಪದ ಭರದಲ್ಲಿ ಆಕೆಯನ್ನು ಹಾಗೂ ಅವರ ಮಗ, ತೊಷಿಯೊ ನನ್ನು ಕೊಂದು ಹಾಕಿದರು. ಇದು ಆ ಮನೆಯಲ್ಲಿದ್ದ ಕಳಂಕ, 'ದಿ ಗ್ರಡ್ಜ್' (ಆನ್ರಿಯೊ). ಕರೆನ್ ರವರ ಹಿನ್ನೋಟ ಮನೆಯಲ್ಲಿ ಪೀಟರ್ ಅವರು ತಮ್ಮ ದೇಹಗಳನ್ನು ಕಂಡುಹಿಡಿಯುವುದನ್ನು ತೋರಿಸುತ್ತದೆ. ತಕೆಯೊ ರಿಂದ ಕಯಕೊ ರವರ ಮಿತಿಮೀರಿದ ಪಾಶವೀಕೃತ್ಯದ ವಧೆಯಿಂದ ಭೀತಿಗೊಂಡು, ಕರೆನ್ ಮೆಟ್ಟಿಲುಗಳಿಂದ ತತ್ತರಿಸುತ್ತಾ ಇಳಿಯುತ್ತಾಳೆ ಹಾಗೂ ಮನೆಯು ಪ್ರಸಕ್ತಕಾಲಕ್ಕೆ ಹಿಂದಿರುಗುತ್ತದೆ. ಆಕೆಯು ಹೊರಡುವ ಮುಂಚೆಯೇ ಡೌಗ್ ಆಕೆಯ ಪಾದದ ಕೀಲನ್ನು ಹಿಡಿಯುತ್ತಾನೆ. ಆಗ ಅವರು ನಿತ್ರಾಣರಾದರು, ಮತ್ತು ಆಕೆಯು ಅವರನ್ನು ಬಾಗಿಲಿಂದಾಚೆಗೆ ಎಳೆಯಲು ಪ್ರಯತ್ನಿಸಿದಳು. ಮೇಲ್ಮಹಡಿಯಲ್ಲಿ ಒಂದು ಬಾಗಿಲು ತೆರೆದುಕೊಂಡಿತು ಈಗ ಆನ್ರಿಯೊ ಆಗಿರುವ ಕಯಕೊ ಮೆಟ್ಟಿಲುಗಳ ಮೇಲಿನಿಂದ ಅವರುಗಳ ಕಡೆಗೆ ತೆವಳುತ್ತದೆ ಹಾಗೂ ಡೌಗ್ ಗೆ ಅವನ ಸಾವಿನ ಮುತ್ತನ್ನು ಕೊಡುತ್ತದೆ. ಕರೆನ್ ಬಾಗಿಲನ್ನು ತೆರೆಯುತ್ತಾಳೆ, ಆದರೆ ಕಯಕೊನ ಭೂತ ಅನಿರೀಕ್ಷಿತವಾಗಿ ಅಲ್ಲಿರುತ್ತದೆ. ಆಕೆಯು ಬಾಗಿಲನ್ನು ಧಡ್ ಎಂದು ಹಾಕಿದಳು ಮತ್ತು ಗ್ಯಾಸ್ ಕ್ಯಾನಿನಲ್ಲಿ ಒಂದನ್ನು ಕಾಲಿನಿಂದ ಒದ್ದಳು. ಆಕೆಯು ಡೌಗ್ ನ ಲೈಟರ್ ತೆಗೆದುಕೊಂಡಳು ಮತ್ತು ಅದನ್ನು ಗ್ಯಾಸ್ ಮೇಲೆ ಹಾಕಿದಳು, ಆಗ ಡೌಗ್ ತಕ್ಷಣವೇ ಕಯಕೊ ಆಗಿ ಪರಿವರ್ತಿತವಾದನು. ಆಗ ಪರದೆಯು ಬಿಳಿ ಬಣ್ಣಕ್ಕೆ ತಿರುಗಿತು. (ನಿರ್ದೇಶಕರ ಅಣತಿಯಂತೆ, ಕರೆನ್ ರನ್ನು ಅಂಬುಲೆನ್ಸ್ ವ್ಯಾನ್ ನ ಒಳಗಡೆ ಹಾಕುವಂತ ದೃಶ್ಯಗಳಿವೆ
ಆಸ್ಪತ್ರೆಯಲ್ಲಿ, ಮನೆಯು ಹತ್ತಿ ಉರಿಯುವುದರಿಂದ ಉಳಿಸಲ್ಪಟ್ಟಿತೆಂದು ಕರೆನ್ ಗೆ ಗೊತ್ತಾಯಿತು ಹಾಗೂ ಡೌಗ್ ನ ಮೃತ ದೇಹದ ಮೇಲೆ ಗೋಳಾಡುತ್ತಾಳೆ. ಅನಿರೀಕ್ಷಿತವಾಗಿ, ಅವನನ್ನು ಮುಚ್ಚಿದ್ದಂತಹ ಹೊದಿಕೆಯಡಿಯಿಂದ ಕಯಕೊನ ಕೂದಲು ಮತ್ತು ತೋಳುಗಳು ಹೊರಬರುತ್ತವೆ, ಆದರೆ ಕರೆನ್ ಳು ಅದು ಕೇವಲ ತನ್ನ ಕಲ್ಪನೆಯೆಂದು ತಿಳಿದುಕೊಳ್ಳುತ್ತಾಳೆ (ಕೈಗಳು ಮೊದಲಿನಂತೆಯೇ ಬದಲಾದಾಗ). ಕಯೊಕೊ ನಂತರ ಕರೆನ್ ಹಿಂದೆ ಕಾಣಿಸಿಕೊಳ್ಳುತ್ತಾನೆ. ಕಯಕೊ ಆಕೆಯ ಮರಣ-ಮೃದಂಗವನ್ನು ಬಾರಿಸಿದಾಗ, ಚಲನಚಿತ್ರವು ಆಕೆಯ ಕಣ್ಣಿನ ನೋಟದಿಂದ ಮುಕ್ತಾಯವಾಗುತ್ತದೆ.
ಪ್ರಮಾಣೀಕರಣ
ಮಲೇಷಿಯಾ 18SG, ಐಸ್ಲ್ಯಾಂಡ್ 16, ಅಮೇರಿಕಾ ಸಂಯುಕ್ತ ಸಂಸ್ಥಾನ PG-13, ಸ್ವೀಡನ್ 15, ದಕ್ಷಿಣ ಕೊರಿಯಾ 15, ನ್ಯೂಜಿಲ್ಯಾಂಡ್ R-16, ಜಪಾನ್ PG-12, ಅರ್ಜೆಂಟಿನಾ 16, ಆಸ್ಟ್ರೇಲಿಯಾ M, ಬ್ರೆಜಿಲ್ 14, ಕೆನಡ 13+ (ಕ್ಯೂಬೆಕ್), ಕೆನಡ 14A (ಆಲ್ಬೆರ್ಟಾ/ಬ್ರಿಟಿಷ್ ಕೊಲಂಬಿಯಾ), ಕೆನಡ 14 (ನೊವಾ ಸ್ಕೊಟಿಯಾ), ಕೆನಡ PG (ಓಂಟಾರಿಯೊ), ಜೆಕ್ ರಿಪಬ್ಲಿಕ್ 15, ಫಿನ್ ಲ್ಯಾಂಡ್ K-15, ಫ್ರಾನ್ಸ್: -12, ಜರ್ಮನಿ 16, ಐರ್ಲೆಂಡ್ 15-PG (ಮೂಲ ಪ್ರಮಾಣ), ಐರ್ಲೆಂಡ್ 15 (ವಿಡಿಯೊ ಪ್ರಮಾಣ), ಇಟಾಲಿ T, ನಾರ್ವೆ 15, ಫಿಲಿಫೈನ್ಸ್ R-13, ಪೋಲ್ಯಾಂಡ್ 18, ಪೋರ್ಚುಗಲ್ M/16, ಸಿಂಗಾಪೂರ್ PG, ಸ್ವಿಟ್ಜರ್ ಲ್ಯಾಂಡ್ 14 (ಕ್ಯಾಂಟೂನ್ ಆಫ್ ಜಿನೆವಾ), ಸ್ವಿಟ್ಜರ್ ಲ್ಯಾಂಡ್ 14 (ಕ್ಯಾಂಟೂನ್ ಆಫ್ ವಾಡ್), ಸ್ವಿಟ್ಜರ್ ಲ್ಯಾಂಡ್ 16 (ಕ್ಯಾಂಟೂನ್ ಆಫ್ ಜ್ಯೂರಿಚ್), ಯುಕೆ 15, ಅಮೇರಿಕಾ ಸಂಯುಕ್ತ ಸಂಸ್ಥಾನ ದಲ್ಲಿ ಪ್ರಮಾಣೀಕರಿಸಿಲ್ಲ, ನೆದರ್ ಲ್ಯಾಂಡ್ಸ್ 16
ಮೂಲದಿಂದ ವ್ಯತ್ಯಾಸಗಳು
ಮೂಲ ಜೂ-ಆನ್ ನಲ್ಲಿ: ದಿ ಗ್ರಡ್ಜ್, ಆಕೆಯ ಕೊಲೆಯ ನಂತರ ಅವನನ್ನು ತೋರಿಸುವ ಪ್ರಾರಂಭದಲ್ಲಿ ನಂತರ ಜೋಡಿಸಲ್ಪಟ್ಟ ಚಿತ್ರಕ್ಕೆ ಹೊರತುಪಡಿಸಿ, ತಕಿಯೊ ನಿಂದ ಚಿತ್ರ ಪರದೆಯ ಮೇಲೆ ಬರುವುದಕ್ಕೂ ಮುಂಚೆ ಕಯಕೊ ಕೊಲ್ಲಲ್ಪಟ್ಟಳು, ಇದು ಜೂ-ಆನ್ ನಲ್ಲಿನ ಕಯಕೊಳ ಕೊಲೆಯನ್ನು ಒಂದು ನಿಗೂಢವನ್ನಾಗಿ ಮಾಡುತ್ತದೆ. ಆಕೆಯ ದೇಹ ಹಾಗೂ ಮುಖದ ಮೇಲೆರಡರಲ್ಲೂ ಇರಿತದ ಗುರುತುಗಳ ಕಾರಣದಿಂದ ಒಂದು ಬಹುಉಪಯೋಗಿ ಚಾಕುವಿನಿಂದ ಕಯಕೊಳು ಕೊಲೆ ಮಾಡಲ್ಪಟ್ಟಿದ್ದಾಳೆಂದು ನಂಬಲಾಗಿದೆ. DVD ಬಿಡುಗಡೆಯಲ್ಲಿ ತಡವಾಗಿ ಚಿತ್ರಿಸಲ್ಪಟ್ಟ ದೃಶ್ಯದಲ್ಲಿ ಒಂದು ಚಿಕ್ಕ ಚಾಕುವಿನಿಂದ ತಕಿಯೊ ಅವರು ಕಯಕೊಳನ್ನು ಸೀಳುತ್ತಿರುವಂತೆ ತೋರಿಸುತ್ತದೆ. ತಮ್ಮ ಮಲಗುವ ಕೋಣೆಯಲ್ಲಿ ಅತ್ಯಂತ ಪ್ರಾಯಶಃವಾಗಿ ಆಕೆಯ ದಿನಚರಿ ಪುಸ್ತಕವನ್ನು ತಕಿಯೊ ಓದುತ್ತಿರುವುದನ್ನು ಕಯಕೊ ನೋಡಿರಬಹುದೆಂಬ ಒಂದು ಸಾಧ್ಯತೆಯಿದೆ ಹಾಗೂ ಆಕೆಯನ್ನು ಕೆಳಗೆ ತಳ್ಳಿ ಅವರು ಆಕೆಯ ಮೇಲೆ ಆಕ್ರಮಣಮಾಡಿದರು. ಆಕೆ ಮೆಟ್ಟಿಲುಗಳ ಕೆಳಗೆ ತೆವಳುತ್ತಾ ಬಂದಳು ಮತ್ತು ತಕಿಯೊ ಅವರು ಆಕೆಯನ್ನು ಹಿಂಬಾಲಿಸಿದರು. ಕಯಕೊಳು ತಕಿಯೊ ರಿಂದ ಮೂಲೆಗೆ ದಬ್ಬಲ್ಪಟ್ಟಳು ಹಾಗೂ ಬಾಗಿಲಿನ ಪಕ್ಕದ ಗೋಡೆಗೆ ಎದುರಾಗಿ ಸಹಾಯಪಡೆದು ನಿಂತಳು. ಅಲ್ಲಿ ಏನಾಗುತ್ತಿದೆಯೆಂದು ಸರಿಯಾಗಿ ಅರ್ಥವಾಗದೆ, ತೊಷಿಯೊ ಮೆಟ್ಟಿಲುಗಳ ಮೇಲಿನಿಂದ ನಿಂತು ನೋಡುತ್ತಿದ್ದನು. ಆಕೆಯ ಕುತ್ತಿಗೆಯನ್ನು ಸೀಳಲು ಕಯಕೊಳ ಮುಖಕ್ಕೆ ತಕಿಯೊ ತನ್ನ ಕೈಯನ್ನು ಚಾಚುತ್ತಾರೆ. ತೊಷಿಯೊ ಹೋಗುತ್ತಾನೆ ಮತ್ತು ಬಚ್ಚಲು ಮನೆಯಲ್ಲಿ ಅವಿತುಕೊಳ್ಳುತ್ತಾನೆ. ತಕಿಯೊ ರವರು ಕಯಕೊಳನ್ನು ತಮ್ಮ ಮಲಗುವ ಕೋಣೆಯ ತನಕ ಕರೆತರುತ್ತಾರೆ ಹಾಗೂ ಒಂದು ಉಪಯೋಗಿ ಚಾಕುವಿನಿಂದ ಇರಿಯುತ್ತಾರೆ. ನಂತರ ಆಕೆಯನ್ನು ಒಂದು ಪ್ಲಾಸ್ಟಿಕ್ ಚೀಲದಲ್ಲಿ ಸುತ್ತಿ ಮಹಡಿಯ ಮೇಲಿನ ಕೊಠಡಿಯಲ್ಲಿಡುತ್ತಾರೆ. ಅವರು ತೊಷಿಯೊ ನನ್ನು ಮುಳುಗಿಸುತ್ತಾರೆ ಮತ್ತು ಅವನ ಬೆಕ್ಕಿನ ಕತ್ತನ್ನು ಕೊಯ್ಯುತ್ತಾರೆ. ತಕಿಯೊ ರವರು ತೊಷಿಯೊ ಮತ್ತು ಅವನ ಬೆಕ್ಕನ್ನು ಮತ್ತೆ ಬಚ್ಚಲಿನ ಒಳಗಡೆ ತುರುಕುತ್ತಾರೆ. ಮಹಡಿ ಮೇಲಿನ ಕೊಠಡಿಯಲ್ಲಿ ಕಯಕೊಳ ದೇಹವು ಕಂಡು ಬಂದಿತು ಹಾಗೂ ಕಯಕೊಳ ಭೂತದ ಕಾರಣದಿಂದ ಹತ್ತಿರದಲ್ಲಿನ ರಸ್ತೆಯ ಮೇಲೆ ತಕಿಯೊ ಮರಣಿಸಿದರು (ಮೂಲ ಜೂ-ಆನ್ ಚಿತ್ರದಲ್ಲಿ ತೋರಿಸಲಾಗಿದೆ: ಒಂದು ಶಾಪ). ಆದಾಗ್ಯೂ, ತನ್ನ ಕತ್ತನ್ನು ಆಕೆಯು ಅಲ್ಲಾಡಿಸಿದಾಗ ಆಕೆಯು ಮಾಡುವ ಕರ್ಕಶ ಶಬ್ದಗಳ ಸಾಕ್ಷಿಯಂತೆ, ಆಕೆಯನ್ನು ಚಾಕುವಿನಿಂದ ಮುಗಿಸುವ ಮೊದಲು ಕಯಕೊಳ ಕುತ್ತಿಗೆಯು ಮುರಿಯಲ್ಪಟ್ಟಿದೆಯೆಂದು ಸಹ ಪ್ರಾಯಶಃ ಇರಬಹುದು.
ಪುನರ್ರಚನೆಯಲ್ಲಿ, ತಕಿಯೊ ರವರು ಆಕೆಯ ಕತ್ತನ್ನು ಕತ್ತರಿಸಿದಾಗ ಕಯಕೊಲಳು ಕೊಲ್ಲಲ್ಪಟ್ಟಳು ಚಲನಚಿತ್ರದ ಚಿತ್ರಕಥೆಯಲ್ಲಿ ಪರದೆಯ ಹಿಂದೆ ಸಾಮೂಹಿಕ ಕೊಲೆಯದೃಶ್ಯಾವಳಿಗಳನ್ನು ತೋರಿಸಲಾಗಿದೆ, ಆದರೆ ಇವೆಲ್ಲವನ್ನೂ ನಿರ್ದೇಶಕರ ಚಿತ್ರಕಥೆಯಲ್ಲಿ ಸಂಪೂರ್ಣವಾಗಿ ನೇರವಾಗಿ ತೋರಿಸಲಾಗಿದೆ. ನಿರ್ದೇಶಕರ ಚಿತ್ರಕಥೆಯಲ್ಲಿ, ತಕಿಯೊ ತನ್ನ ದಿನಚರಿಯನ್ನ ಓದುತ್ತಿದ್ದಾರೆ ಹಾಗೂ ಪೀಟರ್ ಕಿರ್ಕ್ ರ ಜೊತೆ ತನ್ನ ಪ್ರೇಮದ ಹುಚ್ಚಿನ ಬಗ್ಗೆ ಗೊತ್ತಾಗುತ್ತದೆಯೆಂದು ತಿಳಿದು, ತನ್ನ ಮಲಗುವ ಕೋಣೆಯ ಬಾಗಿಲಿನ ದಾರಿಯಲ್ಲಿ ಕಯಕೊ ನಿಂತಿದ್ದು ಚಲನಚಿತ್ರದ ಮುಕ್ತಾಯದ ಮೊದಲಿನ ಒಂದು ಹಿನ್ನೋಟವು ತೋರಿಸುತ್ತದೆ. ನಂತರ ಅವರು ಹಜಾರದ ದಾರಿಯಲ್ಲಿ ಆಕೆಯನ್ನು ಅಟ್ಟಿಸಿಕೊಂಡು ಹೋಗಿ, ಆಕೆಯ ಉಡುಪನ್ನು ಹರಿಯುತ್ತಾರೆ ಹಾಗೂ ಅವರು ಕಿರುಚುತ್ತಾ ಗೋಡೆಗೆ ಹೊಡೆಯುತ್ತಾ ಆಕೆಯ ಪಾದದ ಕೀಲುಗಳನ್ನು ತಿರುಚಿ ನೆಲಕ್ಕೆ ಆಕೆಯನ್ನು ಜೋರಾಗಿ ಬಡಿಯುತ್ತಾರೆ. ಕಯಕೊ ನಂತರ ತಪ್ಪಿಸಿಕೊಳ್ಳುವ ಒಂದು ಪ್ರಯತ್ನದಲ್ಲಿ ಮೆಟ್ಟಿಲುಗಳ ಮೇಲಿನಿಂದ ಕೆಳಗೆ ತೆವಳುತ್ತಾಳೆ, ಆದರೆ ತಕಿಯೊ ರಿಂದ ಗಟ್ಟಿಯಾಗಿ ಹಿಡಿಯಲ್ಪಟ್ಟು ಎರಡೂ ಕೈಗಳಿಂದ ಆಕೆಯ ಕತ್ತನ್ನು ಥಟ್ಟನೆ ಮುರಿಯುತ್ತಾರೆ. ಈ ಘಟನೆಗಳನ್ನೆಲ್ಲಾ ಕಣ್ಣಾರೆ ಕಂಡ ತೊಷಿಯೊನನ್ನು ತಕ್ಷಣ ತಕಿಯೊ ರವರು ಆತನ ಬೆಕ್ಕಿನ ಜೊತೆ ಮುಳುಗಿಸಿ ಕೊಲ್ಲುತ್ತಾರೆ (ಇದನ್ನು ಸೈಕಿ ಮರಣದಲ್ಲಿ ವಿವರಿಸಲ್ಪಟ್ಟದೆ)
ಜೂ-ಆನ್  ನಲ್ಲಿನ ಒಂದು ಆಶ್ಚರ್ಯಕರವಾದ ಪ್ರಸ್ತಾವನೆಯೆಂದರೆ, ಅದನ್ನು ಪದೇ ಪದೇ ತೋರಿಸಲ್ಪಟ್ಟಂತೆ ತೊಷಿಯೊ ನ ದೇಹವನ್ನು ಗಣನೆಗೇ ತೆಗೆದುಕೊಳ್ಳುವುದಿಲ್ಲ, ಏಕೆಂದರೆ ಅವನನ್ನು ಅವಳ ತಾಯಿ ಕಯಕೊಳು ತಿಂದು ಹಾಕಿರಬಹುದೆಂಬ ಭಾವನೆ ಮೂಡಿಸುತ್ತದೆ.
ಕಾಲಗಣನೆಯ ಶಾಸ್ತ್ರ
ಈ ಚಲನಚಿತ್ರದಲ್ಲಿ, ತಕಿಯೊ ರಿಂದ ನವೆಂಬರ್ 1, 2001 ರಲ್ಲಿ ಆದ ಕಯಕೊಳ ಕೊಲೆಯೇ ಮೊದಲನೆಯ ಕೊಲೆ, ಅವಳ ಮಗ ತೊಷಿಯೊ ನ ಕೊಲೆಯ ಜೊತೆಗೆ. ವರುಷಗಳ ನಂತರ, 2004 ರ ಪ್ರಾರಂಭದಲ್ಲಿ, ವಿಲಿಯಮ್ಸ್ ಕುಟುಂಬದ ಕಥೆಯು ಸಂಭವಿಸುತ್ತದೆ ಹಾಗೂ ನಂತರ ಅಕ್ಟೋಬರ್ 2004 ರಲ್ಲಿ ಕರೆನ್ ಮತ್ತು ಯೊಕೊ ರ ಕಥೆಗಳು ನಡೆಯುತ್ತವೆ.
ಸ್ವಾಗತ ವೈಖರಿ
ಈ ಚಲನಚಿತ್ರವು ಉತ್ತರ ಅಮೇರಿಕಾದಲ್ಲಿ 3,348 ಚಿತ್ರಮಂದಿರಗಳಲ್ಲಿ ಪ್ರದರ್ಶನ ಕಂಡಿತು. ಮೊದಲನೆ ವಾರದ ಕೊನೆಯ (ಅಕ್ಟೋಬರ್ 22-24, 2004) ಟಿಕೆಟ್ ಮಾರಾಟದಲ್ಲಿ 39.1 ಮಿಲಿಯನ್ ಡಾಲರುಗಳನ್ನು ಗಳಿಸಿತು. ನಂತರ 21.8 ಮಿಲಿಯನ್ ಡಾಲರ್ ಗಳನ್ನು ಗಳಿಸಿ ತನ್ನ ಎರಡನೆಯ ವಾರದ ಕೊನೆಯಲ್ಲಿ ಶೇಕಡಾ 43 ರರಷ್ಟು ಗಳಿಕೆಯಲ್ಲಿ ಕ್ಷೀಣಿಸಿತು, ಹಾಗೂ ಹೌಸ್ ಆನ್ ಹೌಂಟೆಡ್ ಹಿಲ್ ನಂತರ ಹ್ಯಾಲೋವಿಯನ್ ಗಲ್ಲಾ ಪಟ್ಟಿಗೆಯ ತುಟ್ಟತುದಿ ತಲುಪಿದ ಮೊದಲ ಭಯಾನಕ ಚಲನಚಿತ್ರ ಎಂದಾಯಿತು. ಉತ್ತರ ಅಮೇರಿಕಾ ಒಂದರಲ್ಲೇ 110,359,362 ಯು ಎಸ್ ಡಾಲರುಗಳನ್ನು ಗಳಿಸಿತು ಹಾಗೂ ಗಲ್ಲಾ ಪೆಟ್ಟಿಗೆಯ ವಿಶ್ಲೇಷಕರು ಮತ್ತು ಸೋನಿ ಚಿತ್ರಗಳ ಕಾರ್ಯನಿರ್ವಾಹಕರ ನಿರೀಕ್ಷೆಗಳನ್ನು ಮಿತಿಮೀರಿ, ವಿಶ್ವದಾದ್ಯಂತ 187,281,115 ಡಾಲರುಗಳ ಮೊತ್ತವನ್ನು ಗಳಿಕೆ ಮಾಡಿತು. ಈ ಚಲನಚಿತ್ರದ ತಯಾರಿಕೆಯ ವೆಚ್ಚವು 10 ಮಿಲಿಯನ್ ಡಾಲರುಗಳಿಗಿಂತಲೂ ಕಡಿಮೆಯೆಂದೂ ಸಹ ಸೋನಿ ತಿಳಿಸಿತು, ಇದರಿಂದ ಆ ವರ್ಷದ ಅತ್ಯಂತ ಲಾಭದಾಯಕ ಚಲನಚಿತ್ರಗಳಲ್ಲೊಂದಾಗುವಂತೆ ಮಾಡಿತು. .
ರೊಟನ್ ಟೊಮಾಟೊಸ್ ನ ಮೇಲೆ ಶೇಕಡಾ 39 ರ "ರೋಟನ್" ರೇಟಿಂಗ್ ದರವನ್ನು ಪಡೆಯುತ್ತಾ, ಈ ಚಲನಚಿತ್ರವು ಮಿಶ್ರ ಪುನರಾವಲೋಕನಗಳನ್ನು ಪಡೆಯಿತು (ಜೊತೆಗೆ ಹೊಸದಾಗಿ ಎಣಿಸಲ್ಪಟ್ಟ 151 ಚಲನಚಿತ್ರ ವಿಮರ್ಶೆಗಳಲ್ಲಿ 59) ಕ್ಲಾಸಿಕ್ FM ನ ಚಲನಚಿತ್ರ ವಿಮರ್ಶಕ ಸೈಮನ್ ಬೇಟ್ಸ್ ರು ತಾವು ಎಂದಿಗೂ ನೋಡಿದ ಚಲನಚಿತ್ರಗಳಲ್ಲೇ ಇದು ಅತ್ಯಂತ ಭಯಾನಕ ಚಿತ್ರವಾಗಿತ್ತೆಂದು ಪರಿಗಣಿಸಿದರು.
ಉತ್ತರ ಭಾಗಗಳು
2006 ರ ಕಾಮಿಕ್-ಕಾನ್ ಕಾಲದಲ್ಲಿ ಸೋನಿಯಿಂದ ದಿ ಗ್ರಡ್ಜ್ 3  ಘೋಷಿಸಲ್ಪಟ್ಟಿತು. ತಾವು ಪ್ರಾರಂಭದಲ್ಲಿ ಉತ್ತರ ಭಾಗವನ್ನು ನಿರ್ದೇಶಿಸಲು ಆಹ್ವಾನಿಸಲ್ಪಟ್ಟಿದ್ದೆನು ಆದರೆ ಚಲನಚಿತ್ರವನ್ನು ನಿರ್ಮಾಣ ಮಾಡಲು ಇಷ್ಟಪಟ್ಟೆನೆಂದು ತಕಾಷಿ ಷಿಮಿಜು ತಿಳಿಸಿದರು. 2006 ರಲ್ಲಿ ದಿ ಗ್ರಡ್ಜ್ 2 ನ ಬಿಡುಗಡೆಗೆ ಮುಂಚೆ ಜಾಹಿರಾತಿನ ವಸ್ತುವಾಗಿ ಟೇಲ್ಸ್ ಫ್ರಂಮ್ ದಿ ಗ್ರಡ್ಜ್  ಸಣ್ಣ ಚಲನಚಿತ್ರ ಗಳನ್ನು ನಿರ್ದೇಶಿಸಿದ ಟೊಬೆ ವಿಲ್ಕಿನ್ಸ್ ರಿಂದ ಈ ಚಲನಚಿತ್ರವು ಬದಲಿಗೆ ನಿರ್ದೇಶಿಸಲ್ಪಡುವುದೆಂದು ಆಕ್ಟೋಬರ್ 23, 2007 ರಲ್ಲಿ ನಿರ್ಧರಿಸಲಾಯಿತು. ತಕಾಷಿ ಷಿಮಿಜು ಮತ್ತು ಸ್ಯಾಮ್ ರೈಮಿ ರಿಂದ ಚಲನಚಿತ್ರವು ತಯಾರಿಸಲ್ಪಡುವುದು. ಚಿತ್ರಕಥೆಯ ಎರಡನೆಯ ಕರಡು ಪ್ರತಿ ಪೂರ್ಣವಾಗಿದೆ ಹಾಗೂ ಮುಂದಿನ ಕಥಾವಸ್ತುವಿನ ಬೆಳವಣಿಗೆಯನ್ನು ಅನುಸರಿಸಿ ಜನವರಿ 2008 ರಲ್ಲಿ ಆದಷ್ಟು ಬೇಗನೆ ಚಲನಚಿತ್ರದ ನಿರ್ಮಾಣವು ಪ್ರಾರಂಭವಾಗುವುದು. ದಿ ಗ್ರಡ್ಜ್ ಸರಣಿಯ ಚಿತ್ರಗಳಲ್ಲಿ ಇದು ಅಂತಿಮ ಚಲನಚಿತ್ರವಾಗುವುದು.
ಜನವರಿ 19, 2008 ರಂದು ಜಾಕೆ ಯಾಗಿ ತನ್ನ ಪಾತ್ರವನ್ನು ಮಾಥ್ಯೂ ನೈಟ್ ಅವರು ಪುನಃ ಗಳಿಸಿಕೊಂಡು ಅಭಿನಯಿಸುತ್ತಾರೆಂದು ಹಾಗೂ ಮಾರ್ಚ್ 2008 ರಂದು ಬಲ್ಗೇರಿಯಾದಲ್ಲಿ ಚಲನಚಿತ್ರವು ತಯಾರಿಕೆಯನ್ನು ಪ್ರಾರಂಭಿಸುವುದೆಂದು ಪ್ರಕಟಿಸಲಾಯಿತು. ಚಲನಚಿತ್ರವನ್ನು ಚಿತ್ರಮಂದಿರದಲ್ಲಿ ಬಿಡುಗಡೆ ಮಾಡುವುದಿಲ್ಲವೆಂದು, ಆದರೆ ಬದಲಾಗಿ ನೇರವಾಗಿ DVD ಯಲ್ಲಿ ಬಿಡುಗಡೆ ಮಾಡಲಾಗುವುದೆಂದು ಎಂದೂ ಸಹ ಬಹಿರಂಗ ಪಡಿಸಲಾಯಿತು.
ಜುಲೈ 2010 ರ ಪ್ರಕಾರ ಸರಣಿ ಮುಂದುವರಿಸುವ ಬಗ್ಗೆ ಯಾವುದೇ ಸಮಾಚಾರವನ್ನೂ ತಿಳಿಸಲಾಗಿಲ್ಲ.
ತಾಯ್ನಾಡಿನ ಬಿಡುಗಡೆ
ಫೆಬ್ರುವರಿ 1, 2005 ರಲ್ಲಿ DVD ಮತ್ತು UMD ಯಲ್ಲಿ ಚಲನಚಿತ್ರವು ಬಿಡುಗಡೆಮಾಡಲ್ಪಟ್ಟಿತು. ಕೇವಲ ಕೆಲವೇ ವಿಶೇಷ ಲಕ್ಷಣಗಳ ಸಹಿತ ಚಲನಚಿತ್ರವ ಒಂದು ನಿರ್ದಿಷ್ಟ ಗುಣಮಟ್ಟದ ಅವತರಣಿಕೆಯಾಗಿ ಚಿತ್ರವನ್ನು ಬಿಡುಗಡೆ ಮಾಡಲಾಯಿತು. ಮೇ 17, 2005 ರಂದು, ಉತ್ತರ ಅಮೇರಿಕಾದಲ್ಲಿ DVD ಯ ಮೇಲೆ ದಿ ಗ್ರದ್ಜ್  ಅನ್ನುMPAA-ಪ್ರಮಾಣ ಪತ್ರವಿಲ್ಲದೆ ನಿರ್ದೇಶಕರ ಚಿತ್ರಕಥೆಯ ಚಿತ್ರವನ್ನು ಬಿಡುಗಡೆ ಮಾಡಲಾಯಿತು. MPAA ಯಿಂದ ಕಡಿಮೆ ವಯಸ್ಸಿನ ವೀಕ್ಷಕರೂ ನೋಡುವಂತಹ ಪ್ರಮಾಣ ಪತ್ರವನ್ನು ಪಡೆಯಲು ಹಾಗೂ ಕಥೆಯನ್ನು ತೋರಿಸಿ ಮುಂದುವರಿಸಿಕೊಂಡು ಹೋಗಲು ಸಾಧ್ಯವಾಗುವಂತೆ ಅನೇಕ ದೃಶ್ಯಾವಳಿಗಳನ್ನು ಕತ್ತರಿಸಿ ತೆಗೆದು ಹಾಕಿ ಬಿಡುಗಡೆ ಮಾಡಲಾಯಿತು. ಇದೇ ಆವೃತ್ತಿಯ ಚಲನಚಿತ್ರವನ್ನು ಜಪಾನಿನಲ್ಲಿ ಚಿತ್ರಮಂದಿರದ ಬಿಡುಗಡೆಗಾಗಿ ಉಪಯೋಗಿಸಲಾಯಿತು. ಚಲನಚಿತ್ರದ ಬಿಡುಗಡೆಯು ಹೊಸ ತೆಗೆದುಹಾಕಿದ ದೃಶ್ಯಗಳು ಹಾಗೂ ವ್ಯಾಖ್ಯಾನಗಳು, ಕಥೆಗಳು ಮತ್ತು ಮುಂತಾದುವುಗಳನ್ನು ಸಹ ಒಂದು ಕೊನೆಯಲ್ಲಿ ಹೊಂದಿದೆ.
2008 ರಲ್ಲಿ ಅದು ಐ ಟ್ಯೂನ್ಸ್ ನಲ್ಲಿ ಖರೀದಿಸಲು ದೊರಕುವಂತೆ ಮಾಡಲ್ಪಟ್ಟಿತು.
2008 ರಲ್ಲಿ ಜರ್ಮನಿಯಲ್ಲಿ ಬ್ಲೂ-ರೇ ಡಿಸ್ಕ್ ನಲ್ಲಿ ಚಲನಚಿತ್ರವನ್ನು ಬಿಡುಗಡೆ ಮಾಡಲಾಯಿತು. ಮೇ 12, 2009 ರಂದು ಯು ಎಸ್ ನಲ್ಲಿ ದಿ ಗ್ರಡ್ಜ್ 3 DVD ಬಿಡುಗಡೆ ಮಾಡಲ್ಪಟ್ಟ ದಿನದಂದೇ, ಬ್ಲೂ-ರೇ ಡಿಸ್ಕ್ ಮೇಲೆ ಅದನ್ನು ಬಿಡುಗಡೆ ಮಾಡಲಾಯಿತು.
ನಿರ್ದೇಶಕರ ಚಿತ್ರಕಥೆ
ಪ್ರಚಲಿತ ನಿರ್ದೇಶಕರು ಚಿತ್ರಕಥೆ/ಪ್ರಮಾಣ ಪತ್ರವಿಲ್ಲದ DVD ಗಳಾದ ಸೋನಿ/ಕೊಲಂಬಿಯಾ ಗಳಲ್ಲಿ ಬಿಡುಗಡೆ ಮಾಡಲ್ಪಟ್ಟ ಚಿತ್ರಗಳು ತಾವೇ ಸ್ವತಃ ಪ್ರಯೋಜನಕರವಾದ ಮುಂದುವರಿದ ಅವತರಣಿಕೆಗಳಾಗಿ ಸಾಧಿಸಿವೆ. ಒಂದು ಕಡಿಮೆ PG-13 ಪ್ರಮಾಣ ಪತ್ರವನ್ನು ಪಡೆಯಲು ಆ ಚಿತ್ರದ ದೃಶ್ಯಗಳನ್ನು ಅಲ್ಲಲ್ಲಿ ತೆಗೆದು ಬಿಡುಗಡೆ ಮಾಡಲ್ಪಟ್ಟ ಚಿತ್ರಗಳಲ್ಲಿ ದಿ ಗ್ರಡ್ಜ್ ಒಂದಾಗಿತ್ತು. ಮುಂದುವರಿದ ಆತಂಕದ ಕ್ಷಣಗಳು, ಹೆಚ್ಚು ಹಿಂಸೆ ಹಾಗೂ ಆಳವಾದ ಪಾತ್ರಗಳು ಈ ಘಟನಾ ವಿವರವನ್ನು ನಿರೂಪಿಸುತ್ತವೆ (ನಿರ್ದೇಶಕ ಷಿಮಿಜು ರವರಿಂದ ಅನುಮತಿ ಕೊಟ್ಟಂತೆ) ಹಾಗೂ ಚಲನಚಿತ್ರದ ಚಿತ್ರಕಥೆಯ ಅವತರಣಿಕೆಯನ್ನು ಅಪ್ರಚಲಿತವನ್ನಾಗಿ ಮಾಡುತ್ತದೆ.
ಚಲನಚಿತ್ರದ ಕಥೆಯಿಂದ ಗೈರುಹಾಜರಿಯಾದ ಆದರೆ ಪ್ರತ್ಯೇಕವಾಗಿ ವಿಶೇಷವಾಗಿ ನಿರ್ದೇಶಕರ ಚಿತ್ರಕಥೆಯ DVD ಯಲ್ಲಿ ದೊರಕುವ ಕೆಲವು ದೃಶ್ಯಾವಳಿಗಳು ಈ ಕೆಳಗಿನಂತಿವೆ:
ಬಾಹ್ಯ ಕೊಂಡಿಗಳು
ವರ್ಗ:ಅಮೇರಿಕಾದ ಚಲನಚಿತ್ರಗಳು ವರ್ಗ:ಇಂಗ್ಲೀಷ್-ಭಾಷೆಯ ಚಲನಚಿತ್ರಗಳು ವರ್ಗ:2004 ರ ಚಲನಚಿತ್ರಗಳು ವರ್ಗ:ಅಮೇರಿಕಾದ ಭಯಾನಕ ಚಲನಚಿತ್ರಗಳು ವರ್ಗ:ಜಪಾನ್ ನಲ್ಲಿ ಚಿತ್ರೀಕರಿಸಿದ ವಿದೇಶಿ ಚಲನಚಿತ್ರಗಳು ವರ್ಗ:ಜಪಾನಲ್ಲಿ ತಯಾರಾದ ಚಲನಚಿತ್ರಗಳು ವರ್ಗ:ಹಿಂದಿನ ನೆನಪಿನ ವೃತ್ತಾಂತದ ಚಲನಚಿತ್ರಗಳು ವರ್ಗ:ಪುನಃ ನಿರ್ಮಾಣಗೊಂಡ ಚಲನಚಿತ್ರಗಳು ವರ್ಗ:ಭೂತ ಬಂಗಲೆಯ ಚಲನಚಿತ್ರಗಳು ವರ್ಗ:2000 ದರ ಭಯಾನಕ ಚಲನಚಿತ್ರಗಳು ವರ್ಗ:ದಿ ಗ್ರಡ್ಜ್ ವರ್ಗ:ಕಲ್ಪನೆಯ ಶಾಪಗಳು ವರ್ಗ:ಭೂತದ ಚಲನಚಿತ್ರಗಳು ವರ್ಗ:ಅತಿಮಾನವ ಶಕ್ತಿಯ ಭಯಾನಕ ಚಲನಚಿತ್ರಗಳು ವರ್ಗ:ಅಮಾನುಶ ಚಲನಚಿತ್ರಗಳು ವರ್ಗ:ಕೊಲಂಬಿಯಾ ಪಿಕ್ಚರ್ಸ್ ರವರ ಚಲನಚಿತ್ರ
ಶಿರಗೂರ ಕಳಸ
ಶಿರಗೂರ ಕಳಸ ಗ್ರಾಮವು ಕರ್ನಾಟಕ ರಾಜ್ಯದ ವಿಜಯಪುರ ಜಿಲ್ಲೆಯ ಇಂಡಿ ತಾಲ್ಲೂಕಿನಲ್ಲಿದೆ.
ಜನಸಂಖ್ಯೆ
ಗ್ರಾಮದಲ್ಲಿ ಜನಸಂಖ್ಯೆ ಸುಮಾರು 2500 ಇದೆ. ಅದರಲ್ಲಿ 1300 ಪುರುಷರು ಮತ್ತು 1200 ಮಹಿಳೆಯರು ಇದ್ದಾರೆ.
ಸಾಂಸ್ಕೃತಿಕ
ಮುಖ್ಯ ಭಾಷೆ ಕನ್ನಡ. ಆದರೆ ವಿವಿಧ ಸಂಸ್ಕೃತಿಗಳ ಪ್ರಭಾವದಿಂದಾಗಿ ಉರ್ದು, ಮರಾಠಿ ಮತ್ತು ಹಿಂದಿ ಮಿಶ್ರಿತ ವಿಶಿಷ್ಠವಾದ ಕನ್ನಡ. ಪ್ರಮುಖ ಆಹಾರ ಧಾನ್ಯ ಜೋಳ. ಜೊತೆಗೆ ಗೋಧಿ, ಅಕ್ಕಿ,ಮೆಕ್ಕೆ ಜೋಳ ಬೇಳೆಕಾಳುಗಳು. ಜವಾರಿ ಎಂದು ಗುರುತಿಸಲ್ಪಡುವ ವಿಶೇಷ ರುಚಿಯ ಕಾಯಿಪಲ್ಯ, ಸೊಪ್ಪುಗಳು ಹೆಸರುವಾಸಿ ಮತ್ತು ಸದಾಕಾಲವೂ ಲಭ್ಯ. ಜೋಳದ ರೊಟ್ಟಿ, ಸೇಂಗಾ ಚಟ್ನಿ, ಎಣ್ಣಿ ಬದನೆಯಕಾಯಿ ಪಲ್ಯ, ಕೆನೆಮೊಸರು ಕರ್ನಾಟಕದ ಮೂಲೆಮೂಲೆಗಳಲ್ಲಿ ಪ್ರಸಿದ್ಧಿ ಪಡೆದಿವೆ.
ಕಲೆ
ಅಪ್ಪಟ ಉತ್ತರ ಕರ್ನಾಟಕ ಶೈಲಿಯ ಕಲೆಯನ್ನು ಒಳಗೊಂಡಿದೆ. ಪುರುಷರು ದೋತ್ರ, ನೆಹರು ಅಂಗಿ ಮತ್ತು ರೇಷ್ಮೆ  ರುಮಾಲು(ಪಟಕ) ಧರಿಸುತ್ತಾರೆ.ಮಹಿಳೆಯರು ಇಲಕಲ್ಲ ಸೀರೆ ಮತ್ತು ಖಾದಿ ಬಟ್ಟೆಗಳನ್ನು ಧರಿಸುತ್ತಾರೆ.
ಧರ್ಮ
ಗ್ರಾಮದಲ್ಲಿ ಹಿಂದೂ ಮತ್ತು ಮುಸ್ಲಿಂ  ಧರ್ಮದ ಜನರಿದ್ದಾರೆ.
ಭಾಷೆ
ಗ್ರಾಮದ ಪ್ರಮುಖ ಭಾಷೆ ಕನ್ನಡ. ಇದರೊಂದಿಗೆ ಹಿಂದಿ ಹಾಗೂ ಮರಾಠಿ  ಭಾಷೆಗಳನ್ನು  ಮಾತನಾಡುತ್ತಾರೆ.
ಮಸೀದಿ
ಗ್ರಾಮದಲ್ಲಿ ಮುಸ್ಲಿಂ ಸಮುದಾಯದ ದರ್ಗಾ ಹಾಗೂ ಮಸೀದಿ ಇದೆ.
ನೀರಾವರಿ
ಗ್ರಾಮದ ಪ್ರತಿಶತ  50  ಭಾಗ ಭೂಮಿ ಕಾಲುವೆ, ತೆರದ ಬಾವಿ, ಕೊಳವೆ ಬಾವಿಯಿಂದ ನೀರಾವರಿ ಇದ್ದು  ಪ್ರಮುಖವಾಗಿ ಕಬ್ಬು, ಮೆಕ್ಕೆಜೋಳ, ಜೋಳ, ಉಳ್ಳಾಗಡ್ಡಿ (ಈರುಳ್ಳಿ), ನಿಂಬೆಹಣ್ಣು , ಪಪ್ಪಾಯ, ಅರಿಶಿನ, ನೆಲಕಡಲೆ, ಶೇಂಗಾ(ಕಡಲೆಕಾಯಿ), ಸೂರ್ಯಕಾಂತಿ , ದ್ರಾಕ್ಷಿ , ದಾಳಿಂಬೆ, ಗೋಧಿ  ಹಾಗೂ  ಇತರೆ ಬೆಳೆಗಳನ್ನು  ಬೆಳೆಯುತ್ತಾರೆ.
ಕೃಷಿ
ಗ್ರಾಮದ ಪ್ರಮುಖ ಉದ್ಯೋಗವೇ ಕೃಷಿ ಮತ್ತು ತೋಟಗಾರಿಕೆಯಾಗಿದೆ. ಈ ಕ್ಷೇತ್ರದಲ್ಲಿ ಸುಮಾರು ೭೫% ಜನರು ಕೆಲಸ ಮಾಡುತ್ತಾರೆ. ಗ್ರಾಮದಲ್ಲಿ ಕೇವಲ ೧೫% ಭೂಮಿ ಮಾತ್ರ ನೀರಾವರಿ ಹೊಂದಿದೆ. ಉಳಿದ ೮೫% ಭೂಮಿ ಮಳೆಯನ್ನೇ ಅವಲಂಭಿಸಿದೆ.
ಉದ್ಯೋಗ
ಗ್ರಾಮದಲ್ಲಿ ಫಲವತ್ತಾದ ಭೂಮಿ ಇದುವುದರಿಂದ 70% ಜನಸಂಖ್ಯೆ  ಕೃಷಿಯಲ್ಲಿ ನಿರತರಾಗಿದ್ದಾರೆ. ಕೃಷಿಯು ಗ್ರಾಮದ ಪ್ರಮುಖ ಉದ್ಯೋಗವಾಗಿದೆ. ಇದರೊಂದಿಗೆ ಹೈನುಗಾರಿಕೆ, ಕೋಳಿ ಸಾಕಾಣಿಕೆ, ದನಗಳ ಸಾಕಾಣಿಕೆ ಉಪ ಕಸುಬುಗಳಾಗಿವೆ.
ಬೆಳೆ
ಆಹಾರ ಬೆಳೆಗಳು
ಜೋಳ, ಗೋಧಿ, ಮೆಕ್ಕೆಜೋಳ, ಸಜ್ಜೆ, ಕಡಲೆ, ತೊಗರಿ, ಹೆಸರು ಮತ್ತು ಕಡಲೆ ಇತ್ಯಾದಿ
ವಾಣಿಜ್ಯ ಬೆಳೆಗಳು
ದ್ರಾಕ್ಷಿ, ಕಬ್ಬು, ದಾಳಿಂಬೆ, ನಿಂಬೆ, ಮಾವು, ಬಾಳೆ, ಸೂರ್ಯಕಾಂತಿ, ಅರಿಸಿಣ, ಪಪ್ಪಾಯಿ, ಕಲ್ಲಂಗಡಿ, ಉಳ್ಳಾಗಡ್ಡಿ (ಈರುಳ್ಳಿ) ಮತ್ತು ಶೇಂಗಾ(ಕಡಲೆಕಾಯಿ) ಇತ್ಯಾದಿ.
ತರಕಾರಿ ಬೆಳೆಗಳು
ಬದನೆಕಾಯಿ, ಟೊಮ್ಯಾಟೊ, ಹೀರೇಕಾಯಿ, ನುಗ್ಗೆಕಾಯಿ, ಗೆಣಸು, ಗಜ್ಜರಿ, ಮೆಣಸಿನಕಾಯಿ, ಸೌತೆಕಾಯಿ, ಮೊಲಂಗಿ, ಅವರೆಕಾಯಿ, ಪಡವಲಕಾಯಿ, ಕುಂಬಳಕಾಯಿ, ಮೆಂತೆ ಪಲ್ಲೆ ಮತ್ತು ಕೊತಂಬರಿ ಇತ್ಯಾದಿ.
ಸಸ್ಯ
ಆಲದ ಮರ, ಬೇವಿನ ಮರ, ಜಾಲಿ ಮರ, ಹೈಬ್ರೀಡ್ ಜಾಲಿ ಮರ, ಮಾವಿನ ಮರ ಮತ್ತು ಅರಳಿ ಮರ ಇತ್ಯಾದಿ.
ಪ್ರಾಣಿ
ತೋಳ, ನರಿ, ಹಾವು, ಮೊಲ, ನವಿಲು, ಬೆಳ್ಳಕ್ಕಿ, ಗುಬ್ಬಿ, ಕಾಗೆ, ಕೋಗಿಲೆ ಇತ್ಯಾದಿ.
ಹಬ್ಬ
ಪ್ರತಿವರ್ಷ ಕಾರ ಹುಣ್ಣುಮೆ, ಯುಗಾದಿ, ದಸರಾ, ದೀಪಾವಳಿ, ನಾಗರ ಪಂಚಮಿ, ಉರಸು ಹಾಗೂ ಮೊಹರಮ್  ಹಬ್ಬಗಳನ್ನು ಆಚರಿಸುತ್ತಾರೆ.
ಶಿಕ್ಷಣ
ಗ್ರಾಮದಲ್ಲಿ ಸರಕಾರಿ ಹಿರಿಯ ಪ್ರಾಥಮಿಕ ಶಾಲೆ ಇದೆ.
ಸಾಕ್ಷರತೆ
ಗ್ರಾಮದ ಸಾಕ್ಷರತೆಯ ಪ್ರಮಾಣ  ಸುಮಾರು ೬೭%. ಅದರಲ್ಲಿ ೭೫% ಪುರುಷರು ಹಾಗೂ ೫೫% ಮಹಿಳೆಯರು ಸಾಕ್ಷರತೆ ಹೊಂದಿದೆ.
ರಾಜಕೀಯ
ಗ್ರಾಮವು ವಿಜಯಪುರ ಲೋಕಸಭಾ ಕ್ಷೇತ್ರದ ವ್ಯಾಪ್ತಿಯಲ್ಲಿ ಬರುತ್ತದೆ.
ವಿಜಯಪುರ ಕರ್ನಾಟಕ
ವಾರ್ತಿಕಕಾರ
ಭಾರತೀಯ ಭಾಷಾಶಾಸ್ತ್ರ ಮತ್ತು ತತ್ವಶಾಸ್ತ್ರದಲ್ಲಿ, ವಾರ್ತಿಕಕಾರ ಎಂದರೆ ಒಂದು ನಿರ್ದಿಷ್ಟ ವ್ಯಾಕರಣ ಅಥವಾ ತತ್ತ್ವಶಾಸ್ತ್ರ ಕೃತಿಯ ಮೇಲೆ ವಿಮರ್ಶಾತ್ಮಕ ಭಾಷ್ಯ ಅಥವಾ ಟಿಪ್ಪಣಿಯನ್ನು ಬರೆದ ವ್ಯಕ್ತಿ.
ಮಾನಿಯೆರ್ ವಿಲಿಯಮ್ಸ್ ನಿಘಂಟು ವಾರ್ತಿಕಕಾರನನ್ನು ವಾರ್ತಿಕಗಳ ರಚನಾಕಾರನೆಂದು ವ್ಯಾಖ್ಯಾನಿಸುತ್ತದೆ. ವಾರ್ತಿಕವನ್ನು ಒಂದು ಒಂಟಿ ಟಿಪ್ಪಣಿ ಅಥವಾ ವಿವರವಾದ ಭಾಷ್ಯವನ್ನು ಪ್ರಸ್ತುತಪಡಿಸಲು ಪ್ರಯತ್ನಿಸುವ ಸಂಪೂರ್ಣ ಕೃತಿಯೆಂದು ವ್ಯಾಖ್ಯಾನಿಸಲಾಗುತ್ತದೆ. ಭಾರತೀಯ ಸಂಪ್ರದಾಯದ ಪ್ರಕಾರ, ವಾರ್ತಿಕದ ಉದ್ದೇಶವೆಂದರೆ ಹೇಳಿದ್ದರ (ಉಕ್ತ) ಬಗ್ಗೆ, ಹೇಳಿರದಿದ್ದರ (ಅನುಕ್ತ) ಬಗ್ಗೆ, ಮತ್ತು ಸ್ಪಷ್ಟವಾಗಿ ಹೇಳಿರದಿದ್ದರ (ದುರುಕ್ತ) ಬಗ್ಗೆ ವಿಚಾರಿಸುವುದು.
ಉಲ್ಲೇಖಗಳು
ವರ್ಗ:ಭಾರತೀಯ ತತ್ವಶಾಸ್ತ್ರ
ಡಿ. ಎನ್. ಶಂಕರ ಭಟ್ಟ
thumb|right|250px|'ಡಾ.ಡಿ. ಎನ್. ಶಂಕರ ಭಟ್ಟ'
'ದರ್ಬೆ ನಾರಾಯಣಭಟ್ಟ ಶಂಕರ ಭಟ್ಟ'ರು ಕನ್ನಡದ ನುಡಿಯರಿಗರು (ಭಾಷಾತಜ್ಞರು). ಕನ್ನಡ, ಇಂಗ್ಲೀಷ್ ಭಾಷೆಗಳಲ್ಲಿ ಕೃತಿಗಳನ್ನು ರಚಿಸಿದ್ದಾರೆ. ತಮ್ಮ ಭಾಷಾಪ್ರತಿಪಾದನೆಯ ಮೂಲಕ ಕನ್ನಡ ಭಾಷಾ ಪ್ರಪಂಚಕ್ಕೆ ಅಚ್ಚಕನ್ನಡದ ಡಿ.ಎನ್.ಶಂಕರ ಭಟ್ಟರೆಂದು ಪ್ರಸಿದ್ಧರಾಗಿದ್ದಾರೆ.
ಜನನ, ವಿದ್ಯಾಭ್ಯಾಸ
ಶಂಕರಭಟ್ಟರು ೧೫, ಜುಲೈ, ೧೯೩೫ ಜನಿಸಿದರು. ಮದ್ರಾಸ್ ವಿಶ್ವವಿದ್ಯಾಲಯದಲ್ಲಿ ಭಾಷಾಶಾಸ್ತ್ರದಲ್ಲಿ, ಪಿ.ಎಚ್.ಡಿ [೧೯೬೨] ಗಳಿಸಿದರು. ೧೯೬೬ ರಲ್ಲಿ (British Council) ಬ್ರಿಟಿಷ್ ಕೌನ್ಸಿಲ್ ನಲ್ಲಿ, (Fellowship), 'ಫೆಲೋಶಿಪ್' ಆಯ್ಕೆಯಾಗಿ,  ಇಂಗ್ಲೀಷ್ ನಲ್ಲಿ, 'ಉಪಭಾಷಾಪರಿವೀಕ್ಷಣೆಯ ವಿಧಾನ'ಗಳನ್ನು ಕುರಿತು 'ಅಧ್ಯಯನ' ಮಾಡಿದರು.
ಪುಣೆಯಲ್ಲಿ
ನಿಯೋಜಿತ ಕನ್ನಡದ ನೇರ ಸಂಬಂಧವಿಲ್ಲ. ಆದರೂ ಕನ್ನಡದಲ್ಲಿ ಅಪಾರಸಾಧನೆ, ಮಾಡಿದ್ದಾರೆ. ವಿಶಿಷ್ಟಸಾಧನೆ, ಬರವಣಿಗೆಯ ವೈಶಾಲ್ಯತೆ, ವ್ಯಾಪ್ತಿ, ಗಹನವಾದ ಇಂಗ್ಲೀಷ್ ನಲ್ಲಿ,  ೧೫ ಪುಸ್ತಕಗಳನ್ನು ವಿಶ್ವವಿಖ್ಯಾತ ಪ್ರಕಟನಾಲಯಗಳು ಪ್ರಕಟಿಸಿವೆ. ಇದು ಅವರ ಕನ್ನಡಪರ ಚಟುವಟಿಕೆಯ ಪ್ರಥಮ ಭಾಗ. ಪುಣೆಯ, 'ಡೆಕ್ಕನ್ ಕಾಲೇಜ್' ನಲ್ಲಿ ಪ್ರಕಟವಾದ, ಮಾಹಿತಿ ಸಂಗ್ರಹ. 'ತುಳು', 'ಬೋಡೊ ', 'ಥಂಕುರ್', 'ನಾಗಾ'', 'ಹವ್ಯಕ್,' ' ಕೊರಗ ಭಾಷೆ.'
'ಕನ್ನಡ ಭಾಷಾ ಚರಿತ್ರೆ'
thumb|right|180px|'ಕನ್ನಡದ ಸರ್ವನಾಮಗಳು' ಸೈದ್ಧಾಂತಿಕ, ಇಂಗ್ಲೀಷ್ ಕೃತಿಗಳು. ಇದರಲ್ಲಿ ಹಲವು ಕೃತಿಗಳು ಕನ್ನಡಕ್ಕೆ ಸಂಬಂಧಿಸಿವೆ. 'ಕನ್ನಡದ ಬಗ್ಗೆ ನೀವೇನು ಬಲ್ಲಿರಿ ? [೧೯೭೦] ಭಾರತೀಯ ಸ್ವರೂಪ. ಮತ್ತು ಬರಹ, ರೊ.ಗು.ಇಂದ್ರಜಾಲ' ಮುಂತಾದ ಬರಹ ಬಗ್ಗೆ ವೈಜ್ಞಾನಿಕ ಸಂಗತಿ. ಸರಳ ಸಂಪತ್ತಿನ ಭಾಷೆ ವಿವರಿಸುತ್ತಾರೆ. ಇವೆಲ್ಲಾ 'ಸುಧಾ ಪತ್ರಿಕೆ,' ಯಲ್ಲಿ ಪ್ರಕಟವಾದವು.
'ಕನ್ನಡ ಭಾಷೆ', ಮತ್ತು 'ವ್ಯಾಕರಣಗಳ ಇತಿಹಾಸದ ಮರುನಿರ್ಮಾಣ'
thumb|right|180px|'ಕನ್ನಡ ಬರಹವನ್ನು ಸರಿಪಡಿಸೋಣ' 'ಕನ್ನಡ ಭಾಷೆ, ಮತ್ತು ವ್ಯಾಕರಣಗಳ ಇತಿಹಾಸದ ಮರುನಿರ್ಮಾಣ' ಶಂಕರ ಭಟ್ಟರ ತೀವ್ರ ಆಸಕ್ತಿಗಳಲ್ಲಿ ಒಂದು. ೧೯೭೮ ಪ್ರಕಟವಾದ, 'ಕನ್ನಡ ಭಾಷಾ ಚರಿತ್ರೆ' ಮೊದಲ ಪ್ರಯತ್ನ. ಕನ್ನಡಪದ ರಚನೆ. ಶೈಲಿ ನಿಖರವಾಗಿದೆ. ಶಾಸ್ತ್ರರಚನೆಗೆ ಸೂಕ್ತ. ಭಾಷೆಯ ಚಾರಿತ್ರಿಕ ಮುಖ, ಸಮಕಾಲೀನ ಆಸಕ್ತಿಗಳು, ಪರಸ್ಪರ ಪೂರಕ. ಶಂಕರ ಭಟ್ಟರು, ಅಂತರರಾಷ್ಟ್ರೀಯ ಖ್ಯಾತಿಯ ಭಾಷಾಶಾಸ್ತ್ರಜ್ಞರು. ಗ್ರಹಿಸಿ ಬಗ್ಗೆ ಜಾಣತನ. ಕನ್ನಡ ಭಾಷೆಯ ಸಾಹಿತ್ಯ, ಮತ್ತು ವ್ಯಾಕರಣ, ಛಂದಸ್ಸು, ಅಧ್ಯಯನ, ಇತಿಹಾಸದ ಮರುನಿರ್ಮಾಣ ಅವರ ಆಸಕ್ತಿಗಳಲ್ಲೊಂದು. ೧೯೭೮-'ಕನ್ನಡ ಭಾಷೆಯ ಚರಿತ್ರೆ' ಮೊದಲ ಹೆಜ್ಜೆ. ಇತ್ತೀಚೆಗೆ ರಚಿಸಿದ, ಪ್ರೌಢಪ್ರಯತ್ನ. ಇಲ್ಲಿ ಗಮನಿಸಬೇಕಾದದ್ದು ಸಂಸ್ಕೃತವನ್ನು ಅವಲಂಭಿಸದೇ, ದ್ರಾವಿಡಭಾಷೆಯ ವರ್ಗಕ್ಕೆ ಸಹಜವಾದ ಇತಿಹಾಸವನ್ನು ಕಟ್ಟಿಕೊಡುವ ಪ್ರಯತ್ನ. ಕನ್ನಡವಾಕ್ಯಗಳು [೧೯೭೮], ಕನ್ನಡ ಶಬ್ದರಚನೆ, [೧೯೯೯] [ಕನ್ನಡ ಸರ್ವನಾಮಗಳು], ಅನನ್ಯಕೃತಿಗಳೆಂದು ಗುರುತಿಸಲಾಗಿವೆ. ಅವರ ಇನ್ನೊಂದು ಅತ್ಯಂತ, ಮುಖ್ಯಕೃತಿ, 'ಕನ್ನಡಕ್ಕೆ ಬೇಕು, ಕನ್ನಡದ್ದೇ ವ್ಯಾಕರಣ' ಅವರ ಸಂಶೋಧನೆಗಳ ತಾತ್ವಿಕ ನೆಲೆಗಳು, ಅತ್ಯಂತ ಮುಖ್ಯ. ಇಲ್ಲಿ ಎರಡು ಮುಖ್ಯ ಆರ್ಯಮೂಲದ ಸಂಸ್ಕೃತ, ಇನ್ನೊಂದೆಡೆ ಪಾಶ್ಚಾತ್ಯಮೂಲದ ಇಂಗ್ಲೀಷ್-ಕನ್ನಡ ಭಾಷೆಯ ಸ್ವರೂಪ, ಹಾಗೂ ಇತಿಹಾಸಗಳಲ್ಲಿ, ಇಂತಹ ಅನನ್ಯತೆಯ ಅನ್ವೇಷಣೆಯನ್ನು ನಿರಂತರವಾಗಿ ಮಾಡುತ್ತಾಬಂದಿದ್ದಾರೆ. ಅವರ ತಾತ್ವಿಕ ನಿಲವುಗಳ ಫಲವಾಗಿ ಇವು ಹೊರಹೊಮ್ಮಿವೆ.
ಕೃತಿಗಳು
೨೮ಕ್ಕೂ ಹೆಚ್ಚಿನ ಪುಸ್ತಕಗಳನ್ನು, ಹಾಗೂ ೧೫೦ಕ್ಕೂ ಹೆಚ್ಚು ಸಂಶೋಧನಾ ಪ್ರಬಂಧಗಳನ್ನು ರಚಿಸಿದ್ದಾರೆ. ಕೆಳಗಿನದು ಕೃತಿಗಳ ಅಪೂರ್ಣ ಪಟ್ಟಿ.
' ಪ್ರತಿಪಾದಿಸುವ, ತಾತ್ವಿಕತೆಯ ಹಿನ್ನೆಲೆ
ಭಾಷೆಕಲಿಕೆ, ರಚನೆ ಹಾಗೂ ಬಳಕೆಯಲ್ಲಿ ಸಿದ್ಧಾಂತಗಳಿವೆ. ಅವುಗಳೆಲ್ಲಾ ಏಕಮತೀಯವಲ್ಲ. ವಿರೋಧಗಳೂ ಇವೆ. ಭಾಷಾಶಾಸ್ತ್ರಜ್ಞ ಅವನು ನಂಬಿರುವ, ಸಿದ್ಧಾಂತಗಳಮೇಲೆ, ಮನೋಧರ್ಮವನ್ನೂ ಅದು ಅವಲಂಭಿಸಿರುತ್ತದೆ. ಕನ್ನಡಭಾಷೆಗೆ ವ್ಯಾಕರಣದ ಅಸಾಧ್ಯತೆಗಳು ಖಂಡಿತ ಇವೆ. ಕನ್ನಡಭಾಷೆಯ ನಿರೂಪಣೆಯ ಸ್ವರೂಪ, ವ್ಯಾಪ್ತಿ ಮತ್ತು ನಿಯೋಗಗಳಲ್ಲಿ ಅತ್ಯಂತ ಭಿನ್ನತೆ ಕಾಣಬಹುದು. ಭಾಷೆಯ ಚಾರಿತ್ರಿಕ ಮತ್ತು ಮತ್ತು ಸಮಕಾಲೀನ ಸ್ಥಿತಿ, ಕನ್ನಡದ ಉಪಭಾಷೆಗಳಿಂದ ಲಭ್ಯವಾಗುವ ಮಹಿತಿಗಳನ್ನು ಕಡೆಗಣಿಸಿದ್ದೇವೆ. ಕಾಲೇಜ್ ನಲ್ಲಿ ಓದಿದನಂತರ ವ್ಯಾಕರಣವನ್ನು ಗಂಭೀರವಾಗಿ ತೆಗೆದುಕೊಳ್ಳುವವರು ಅತಿ ಕಡಿಮೆ. ನಮ್ಮ ಶಿಕ್ಷಣವ್ಯವಸ್ಥೆಯೂ ಅದನ್ನು ತಿಳಿಸಿಲ್ಲ. 'ನಾವು ಕಲಿಸುತ್ತಿರುವ ವ್ಯಾಕರಣ, ವ್ಯಾಕರಣ ಅಲ್ಲ' ಎಂಬ ಸಂಗತಿಯನ್ನು ಅವರು ಖಡಾಖಂಡಿತವಾಗಿ ಹೇಳುತ್ತಾರೆ. ಇದು ನಮ್ಮೆಲ್ಲರಿಗೆ ಚಿಂತನೆಗೆ ಎಡೆಮಾಡಿಕೊಡುವ ಸಂಗತಿಯಾಗಿದೆ. ಕನ್ನಡ, ದ್ರಾವಿಡಸಂಸ್ಕೃತಿಯ ಒಡಲಿನಲ್ಲಿ ರೂಪಿತವಾದರೂ, ತನ್ನದೇ ಆದ ಪ್ರತ್ಯೇಕ ವಿಶಿಷ್ಠ ಅಸ್ತಿತ್ವ, ಮತ್ತು ಲಕ್ಷಣಗಳ ಭಾಷೆಯೆನ್ನುವುದನ್ನು ತೋರಿಸಿಕೊಡುವ ಪ್ರಯತ್ನ. ಹಾಗೆನೋಡಿದರೆ, ಅವರ ಪಾಂಡಿತ್ಯವನ್ನು ನಾವು ಸಂಸ್ಕೃತ ಮತ್ತು ಇಂಡೋ ಅರ್ಯನ್ ಭಾಷೆ ಗಳಲ್ಲಿ ಕಾಣಬಹುದು. ಆದರೆ ಅವು ದ್ರಾವಿಡಚಿಂತನೆಗೆ ಪೂರಕವಾಗಿವೆ. ಭಾಷೆ, ಸಂಸ್ಕೃತಿಯನ್ನು ಉಳಿಸಿ-ಬೆಳೆಸುವ ಸಾಧನಗಳಲ್ಲೊಂದು. ಅದರ ಗ್ರಹಿಕೆ, ಮತ್ತು ಬಳಕೆಯ ಕ್ರಮಗಳು ತಪ್ಪುದಾರಿ ತುಳಿದಾಗ, ಸಂಸ್ಕೃತಿ ವಿಶಿಷ್ಟ ಸಂಗತಿಗಳನ್ನು ಕಳೆದುಕೊಳ್ಳುವ ಅಪಾಯವಿದೆ. "ನಾನು ಶಿಕ್ಷಣತಜ್ಞನಲ್ಲ;ವೈಯ್ಯಾಕರಣ ಮಾತ್ರ" ಎಂದು ವಿನಯವಾಗಿ ಹೇಳುವ ಅವರು, ಭಾಷಾಶಿಕ್ಷಣಕ್ಕೆ ಹೊಸ ಆಯಾಮಗಳನ್ನು, ನೀಡುವ ಸಾಮರ್ಥ್ಯವಿರುವ ವಿದ್ವಾಂಸರಲ್ಲಿ, ಪ್ರಮುಖರು.
ಹೊರಕೊಂಡಿಗಳು
ವರ್ಗ : ಕನ್ನಡ ಭಾಷಾಶಾಸ್ತ್ರದ ಪ್ರಾಧ್ಯಾಪಕರು ವರ್ಗ:ಪಂಪ ಪ್ರಶಸ್ತಿ ಪುರಸ್ಕೃತರು
ಮ್ಯಾಂಡರಿನ್ ಭಾಷೆ
ಮ್ಯಾಂಡರಿನ್ (官話 / 官话, ಗುಅನ್ಹುಅ - ಮ್ಯಾಂಡರಿನ್ ಅಧಿಕಾರಿಗಳ ಭಾಷೆ) ಅಥವಾ (北方话 / 北方話, ಬೈಫಾಂಘುಅ - ಉತ್ತರದ ಭಾಷೆ), ಉತ್ತರ ಮತ್ತು ನೈರುತ್ಯ ಚೀನಾಗಳಲ್ಲಿ ಮಾತನಾಡಲಾಗುವ ಭಾಷೆ. ಇದು ಪ್ರಪಂಚದಲ್ಲಿ ಅತಿ ಹೆಚ್ಚು ಜನರ ಮಾತೃಭಾಷೆ.
ವರ್ಗ:ಚೀನಿ-ಟಿಬೆಟನ್ ಭಾಷೆಗಳು ವರ್ಗ:ಚೀನಾ